title: Golden Globe 2015

text: Golden Globe 2015 oli järjestyksessään 72. Golden Globe -palkintogaala, jossa jaettiin palkintoja vuoden 2014 elokuville ja televisiosarjoille. Gaala järjestettiin Beverly Hilton -hotellissa Beverly Hillsin kaupungissa Kaliforniassa Yhdysvalloissa 11. tammikuuta 2015. Gaalan juonsivat kolmatta kertaa Tina Fey ja Amy Poehler.


title: Golden Globe 2015

text: Ehdokkuudet julkistettiin 11. joulukuuta 2014. Eniten ehdokkuuksia sai "Birdman", joka sai seitsemän ehdokkuutta. Eniten palkintoja sai "Boyhood", joka palkittiin parhaasta draamaelokuvasta, ohjauksesta ja naissivuosasta. Voittajat on listattu ensimmäisenä ja lihavoitu.


title: Golden Globe 2015

text: Voittajat on listattu ensimmäisenä ja lihavoitu.


title: Realstick

text: Realstick on suomalaisen salibandyvälineitä valmistavan SB-Yhtiöt Oy Sählymestarit -yrityksen aputoiminimi. Yhtiön omistaa JP Finnilä.


title: Realstick

text: Vuonna 1996 perustetulla yrityksellä on Suomessa toimintaa Helsingissä ja Alajärvellä.


title: Tim Smith

text: Tim Smith (s. 21. heinäkuuta 1981) on kanadalainen entinen jääkiekkoilija.


title: Tim Smith

text: Smith pelasi WHL:ssä neljä kautta Spokane Chiefsissä ja Swift Current Broncosissa. Hän oli joukkueen paras pistemies 96 pisteellään. Hän oli koko liigan viidenneksi eniten pisteitä tehnyt pelaaja. Hänet varattiin Vancouver Canucksiin 272. pelaajana.


title: Tim Smith

text: Ammattilaiseksi Smith siirtyi kaudella 2002–2003, kun liittyi ECHL-joukkue Columbia Infernoon. Tehtyään ensimmäisellä ammattilaiskaudellaan 59 pistettä, Smith paransi toiselle kaudelleen voittaen koko liigan pistepörssin 95 pisteellään. Menestys ECHL:ssä toi Smithille peliaikaa AHL:ssä Manitoba Moosessa.


title: Tim Smith

text: Kaudeksi 2005–2006 Smith siirtyi Eurooppaan Saksan 2. Bundesligaan Freiburgh EHC:n. Ensimmäisellä kaudellaan Saksassa hän teki piste per peli -tahtiin 51 ottelussa yhtä monta pistettä. Kaudella 2006–2007 Smith siirtyi Asian Hockey Leaguessa pelaavaan Kangwon Landiin. Hän pelasi 33 peliä, joissa teki 60 pistettä. Kaudella 2007–2008 hän pelasi saman liigan High1 -joukkueessa, jossa teki 30 pelissä 46 pistettä. Smith palasi Eurooppaan kaudeksi 2008–2009, jolloin pelasi sveitsiläisessä Lausanne HC:ssa. Hän pelasi vain yhdeksän ottelun ajan tehden neljä pistettä, jonka jälkeen siirtyi takaisin Saksaan Bad Toelz EY:hyn. 35 pelissä hän teki 29 pistettä.


title: Paku

text: Paku eli punapaku ("Piaractus brachypomus") on Amazonin ja Orinocon vesistöalueilla elävä eteläamerikkalainen piraijoiden sukuinen kala. Se voi kasvaa 80 senttimetriä pitkäksi ja 25 kilogramman painoiseksi.


title: Paku

text: Paku on kaikkiruokainen ja syö etenkin veteen pudonneita hedelmiä ja pähkinöitä. Kotiseudullaan sitä käytetään ruokakalana. Se on suosittu akvaariokala Yhdysvalloissa, ja tämän myötä se on joutunut vieraslajina siellä monin paikoin luonnonvesiin.


title: Kanoninen injektio

text: Kanoninen injektio on algebrassa esiintyvä käsite. Olkoot formula_1 ja formula_2 joukkoja sekä formula_3 kuvaus. Jokaiseen formula_2:n osajoukkoon formula_5 liittyy kanoninen injektio formula_6, jolle formula_7.


title: Reto Von Arx

text: Reto Von Arx (s. 13. syyskuuta 1976) on sveitsiläinen jääkiekkoilija, joka pelaa NLA-joukkue HC Davosissa.


title: Reto Von Arx

text: Von Arx varattiin Chicago Blackhawksiin 271. pelaajana . Hän pelasi vain yhden kauden Chicagossa ja sen farmijoukkue Norfolk Admiralsissa ennen paluutaan Sveitsiin. Von Arx pelasi Sveitsin maajoukkueessa talviolympialaisissa 2002.


title: Marikki Hakola

text: Marikki Hakola (s. 23. elokuuta 1960 Isokyrö) on suomalainen mediataiteilija, jonka päävälineet ovat video ja performanssi. Hänen teoksensa syntyvät useimmiten yhteistyössä tanssijoiden, muusikoiden ja elokuva-alan ammattilaisten kanssa.


title: Marikki Hakola

text: Hakola eli nuoruusvuotensa Seinäjoella ja opiskeli sitten Helsingin Kuvataideakatemiassa 1980–1984. Nykyisin hän asuu Porvoossa. Vuodesta 1982 lähtien Hakola on tehnyt video- ja multimediateoksia ja muita audiovisuaalisia projekteja sekä performansseja. Niihin kuuluu muun muassa tanssi- ja musiikkivideoita, internet-teoksia, multimediateoksia, installaatioita, multimediaperformansseja ja audiovisuaalisia lavasteita. Hakolan töitä on ollut esillä näyttelyissä, taidemuseoissa ja festivaaleilla ympäri maailmaa. Hän myös opettaa mediataidetta suomalaisissa yliopistoissa.


title: Marikki Hakola

text: Hakola työskentelee nykyisin tuotantoyhtiönsä Kroma Productions kautta. Hänen aiempia luovia yhteisöjään ovat olleet Kaligari Oy (1986–1993) ja Turppi-ryhmä (1981–1983).


title: Pavel Kolařík

text: Pavel Kolařík (s. 23. lokakuuta 1972) on tšekkiläinen jääkiekkoilija, joka pelaa HC Slavia Prahassa.


title: Pavel Kolařík

text: Kolařík pelasi SKP Popradissa ja HC Kladnossa ennen kuin liittyi vuonna 1996 neljäksi kaudeksi Slavia Prahaan. Boston Bruins varasi hänet 268. pelaajana . Hän pelasi Bostonissa kahden kauden aikana 23 ottelua ilman pisteitä. Hän vietti suurimman osan ajastaan Pohjois-Amerikassa AHL:ssä pelaavassa farmijoukkue Providence Bruinsissa.


title: Pavel Kolařík

text: Vuonna 2002 Kolařík palasi Slaviaan, jossa voitti vuonna 2003 mestaruuden.


title: Reijo Timonen

text: Reijo Timonen (s. 3. joulukuuta 1966 Kokkola) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.


title: Reijo Timonen

text: Timonen on Kokkolan Pallo-Veikkojen kasvatti. Hän debytoi seuran edustusjoukkueessa Mestaruussarjassa 16-vuotiaana kaudella 1983. Timonen pelasi joukkueessa viiden kauden ajan, joista kaksi viimeistä kuluivat I divisioonassa. Vuonna 1988 hän siirtyi Mestaruussarjassa pelanneeseen Oulun Työväen Palloilijoihin. Timonen edusti seuraa neljän kauden verran, päättyen OTP:n putoamiseen toiselle sarjatasolle vuoden 1991 lopuksi.


title: Reijo Timonen

text: Palattuaan kotikaupunkiinsa Kokkolaan 1993 Timonen liittyi Gamlakarleby Bollklubbin riveihin Kakkosessa. Seitsemän kauden aikana hän oli mukana nostamassa seuraa Ykköseen 1994 ja myös putoamassa takaisin Kakkoseen 1997. Viimeisinä kausinaan pelaajana Timonen toimi myös GBK:n reservijoukkueen valmentajana sekä edustusjoukkueen apuvalmentajana. Loppukauden 1999 Timonen toimi GBK:n edustusjoukkueen pelaajavalmentajana.


title: Reijo Timonen

text: Hän jatkoi GBK:n päävalmentajana kauden 2001 loppuun asti, jolloin hän siirtyi takaisin kasvattajaseuransa KPV:n organisaatioon A-junioreiden päävalmentajaksi. Timonen oli virassa neljä vuotta kunnes hän liittyi seuran edustusjoukkueen apuvalmentajaksi 2006. Myöhemmin hän on valmentanut Kakkosessa KPV:n reservijoukkue FC Kippareita ja GBK:ta sekä No Starsia Kolmosessa.


title: Reijo Timonen

text: Timonen on edustanut Suomen poikamaajoukkueita yhteensä 23 kertaa vuosina 1982–1985. Hänet valittiin vuoden poikapelaajaksi Suomessa 1983.


title: Takajärvi (Kokemäki)

text: Takajärvi on Satakunnassa Kokemäellä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.


title: Takajärvi (Kokemäki)

text: Ovaalin muotoisen järven pinta-ala on 3,2 hehtaaria ja sen halkaisija on 150 metriä. Järvi on paljon suurempi, mutta se on kasvamassa umpeen. Siihen johtaa monet suo-ojat. Järven luusua sijaitsee järven etelärannalla, josta saa alkuunsa 5,8 kilometriä pitkä laskuoja, joka yhtyy Kynsijärvenojaan ennen laskemistaan Kokemäenjokeen Kokemäen Kynsikankaalla. Järven rantaviiva on 0,75 kilometriä pitkä ja ranta on avosuota. Suon molemmin puolin kulkee metsätiet, jotka johtavat Kauvatsankylään.


title: Takajärvi (Kokemäki)

text: Vuoden 1855−56 Kalmbergin kartastossa järven nimenä oli "Takojärvi". Kartan mukaan järvi oli nykyistä suurempi ja muodoltaan pitkänomainen, kun se nykyään on pyöreämpi. Takajärvestä ei silloin laskenut ojaa, jollainen sillä on nykyään. Vuonna 1869 tehtiin tutkimus järven laskemiseksi. Talollinen Karl Kustaa Oittisen käytti tutkimuksen tietoja tehdessään vuonna 1871 anomusta järvenlaskun suorittamiseksi. Totetutetun järvenlaskun tarkoituksena oli hankkia lisää heinäniittyjä karjan rehuksi, kuten siihen aikaan oli tavallista.


title: Ollijärvi (Kokemäki, länsi)

text: Ollijärvi on Satakunnassa Kokemäellä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen. Se on toinen niin sanotuista "Ollijärvistä", jotka sijaitsevat vierekkäin Ollisuolla Pikku-Säpilässä Kauvatsalla.


title: Ollijärvi (Kokemäki, länsi)

text: Järven pinta-ala on 4,2 hehtaaria ja sen pituus on 350 metriä ja leveys 150 metriä. Siihen laskee suo-ojia sekä laskuoja itäisestä Ollijärvestä. Järven luusua sijaitsee järven lounaisrannalla, josta saa alkuunsa 5,4 kilometriä pitkä laskuoja. Se kulkee umpeen kasvaneen Ahvenjärven ohi ja yhtyy 500 metriä ennen Kokemäenjokea Pahanalhonojaan. Yhteys Kokemäenjokeen ei ole suora, sillä vedet johdetaan kertymäaltaaseen, josta ne pumpataan tulvapadon yli jokeen.


title: Ollijärvi (Kokemäki, länsi)

text: Järven rantaviiva on 0,89 kilometriä pitkä ja ranta on puoliksi soista metsää ja puoliksi pääosin moreeni- ja kalliopohjaista metsämaastoa. Rannat ovat rakentamattomia eikä sinne johda teitä.


title: Ollijärvi (Kokemäki, itä)


title: Ollijärvi (Kokemäki, itä)

text: Järven pinta-ala on 1,4 hehtaaria ja sen pituus on 200 metriä ja leveys 130 metriä. Järven luusua sijaitsee järven länsirannalla, josta saa alkuunsa 100 metriä pitkä laskuoja läntiseen Ollijärveen. Tästä jatkaa 5,4 kilometriä pitkä laskuoja, joka kulkee umpeen kasvaneen Ahvenjärven ohi ja yhtyy 500 metriä ennen Kokemäenjokea Pahanalhonojaan. Yhteys Kokemäenjokeen ei ole suora, sillä vedet johdetaan kertymäaltaaseen, josta ne pumpataan tulvapadon yli jokeen.


title: Ollijärvi (Kokemäki, itä)

text: Järven rantaviiva on 0,49 kilometriä pitkä ja ranta on suota. Rannat ovat rakentamattomia eikä sinne johda teitä.


title: Maalisjärvi (Kokemäki)

text: Maalisjärvi on Satakunnassa Kokemäellä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.


title: Maalisjärvi (Kokemäki)

text: Järven pinta-ala on 18,8 hehtaaria ja sen pituus on 750 metriä ja leveys 400 metriä. Siihen laskee kolme tulo-ojaa lähisoilta. Järven luusua sijaitsee järven lounaisrannalla, josta saa alkuunsa 1,9 kilometriä pitkä Maalisoja. Se laskee Kokemäenjokeen yhdyttyään sitä ennen Pahanalhonojaan 1,3 kilometriä ennen ojansuuta.


title: Maalisjärvi (Kokemäki)

text: Järven rantaviiva on 2,0 kilometriä pitkä ja ranta on pääosin moreeni- ja kalliopohjaista metsämaastoa. Länsirannat ovat heinittyneet ja kasvaneet hieman umpeen. Metsä alkaa täällä avosuon takana. Järven ainoa saari on pieni luoto. Rannalle on rakennettu neljä loma-asuntoa, joille johtavat omat tiet Kokemäen taajaman ja Kauvatsan väliseltä yhdystieltä 2470.


title: Lamminjärvi (Pehula)

text: Lamminjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.


title: Lamminjärvi (Pehula)

text: Ovaalin muotoinen lampi pinta-ala on 1,5 hehtaaria ja sen halkaisija on noin 150 metriä. Lammella ei ole tulo- tai laskuojia, mutta vedet valuvat etelään Keltakankaan suuntaan ja kulkeutuvat pois Malvaanojan mukana kohti Kokemäenjoen Keikyän rantoja. Sen rantaviiva on 0,47 kilometriä pitkä ja ranta on pääosin soistunutta metsää. Rantaan on rakennettu loma-asunto, jonne johtaa metsätieltä kärrypolku. Metsätiet kulkeutuvat Keikyän Pehulaan.


title: Lamminjärvi (Pehula)

text: Vuoden 1855−56 Kalmbergin kartastossa järven nimenä oli Haapajärvi.


title: Valkeajärvi (Kokemäki)

text: Valkeajärvi on Satakunnassa Kokemäellä sijaitseva lampi, joka kuuluu Kokemäenjoen vesistön Kokemäenjoen alueen Karhiniemen alueeseen.


title: Valkeajärvi (Kokemäki)

text: Ovaalin muotoisen lammen halkaisija on 90 metriä. Se sijaitsee keskellä Vehkasuota Kyttälän ja Kauvatsanjoen välisellä ylängöllä ja sen ranta on soista metsää tai avosuota. Suon laitaan johtaa kärrypolku.


title: Wembley Parkin metroasema

text: Wembley Parkin metroasema on Lontoon metron asema Brentin alueella Luoteis-Lontoossa Yhdistyneessä kuningaskunnassa. Asema on lähin metroyhteys Wembleyn stadionille ja Wembley Arenalle. Asema sijaitsee matkakortin maksualueella 4.


title: A Friend in London

text: A Friend in London oli tanskalainen soft- ja alternative rock -yhtye, joka perustettiin vuonna 2005 ja lakkautettiin vuonna 2014. Yhtye osallistui vuoden 2011 Eurovision laulukilpailuun Saksan Düsseldorfissa kappaleella "New Tomorrow". Finaalissa he olivat viidensiä saavuttaen 134 pistettä ja kolme täyttä pistepottia eli 12 pistettä. Vuonna 2013 A Friend in London julkaisi debyyttialbuminsa ja ainoaksi jääneen albuminsa, "Uniten". Yhtye lopetti toimintansa vuonna 2014 kolmen yhtyeen perustajajäsenistä jätettyä yhtyeen vuonna 2013. Jäsenistä vain Tim Schou oli yhtyeen mukana vuodesta 2005 vuoteen 2014.


title: Ruben Loftus-Cheek

text: Ruben Ira Loftus-Cheek (s. 23. tammikuuta 1996 Lewisham, Lontoo) on englantilainen jalkapalloilija, joka edustaa Valioliiga-seura Chelsea FC:tä. Loftus-Cheekin pelipaikka on keskikenttä. Hän on yksi Englannin suurimmista tulevaisuuden lupauksista. Loftus-Cheek pelaa pääosin Chelsean nuorten joukkueessa.


title: Ruben Loftus-Cheek

text: Loftus-Cheek on edustanut Chelsea FC:tä koko uransa ajan. Kaudella 2013-14 hän voitti seuran kapteenina nuorten FA Cupin Chelsean kanssa.


title: Ruben Loftus-Cheek

text: Aikuisten joukkueessa Loftus-Cheek teki kilpailudebyyttinsä Mestareiden liigan alkulohkon ottelussa Sporting CP:tä vastaan Stamford Bridgellä joulukuussa 2014. Hän tuli kentälle vaihdosta Cesc Fàbregasin tilalle kymmenisen minuuttia ennen loppua. Loftus-Cheek esiintyi ottelussa pirteästi. Valioliigassa Loftus-Cheek debytoi tammikuussa 2015 Manchester Cityä vastaan ja juhli kauden päätteeksi myös Valioliigan mestaruutta. Hän esiintyi kaudella 2014-2015 Valioliigassa kolmesti.


title: Ruben Loftus-Cheek

text: Loftus-Cheek on pelannut monissa Englannin nuorten maajoukkueissa. Nykyisin hän pelaa alle 19-vuotiaissa, jossa hän debytoi syyskuussa 2013. Alle 17-vuotiaita Loftus-Cheek edusti vuodet 2012-2013.


title: Outi Kirves

text: Outi Kirves (s. 27. tammikuuta 1960 Turku) on suomalainen taidegraafikko, joka tunnetaan suomalaista luontoa eri vuodenaikoina kuvaavista puupiirroksistaan. Kirves valittiin Vuoden nuoreksi taiteilijaksi 1988.


title: Outi Kirves

text: Outi Kirves pääsi ylioppilaaksi Joensuun yhteiskoulusta 1978 ja opiskeli sitten Kankaanpään taidekoulussa ja Lahden taidekoulussa. Hän on pitänyt yli 50 yksityisnäyttelyä gallerioissa ja museoissa ympäri Suomen ja vuonna 2000 Saksan Ahausissa. Yhteisnäyttelyosallistumisia hänellä on parikymmentä Suomesta ja saman verran ulkomailta. Hänen teoksiaan on ollut esillä muun muassa Skotlannin Aberdeenissa, Ruotsin Södertäljessä, Norjan Askerissa, Saksan Berliinissä ja Heidelbergissa, Slovenian Ljubljanassa, Moskovassa, Japanin Sapporossa ja Yhdysvaltojen Seattlessa. Hänen töitään on monien suomalaiskaupunkien ja niiden taidemuseoiden kokoelmissa.


title: Outi Kirves

text:
Outi Kirves on toiminut keskeisesti nastolalaisessa kehitysvammaisille tarkoitetussa Taide- ja kulttuurikeskus Kaarisilta ry:ssä, joka palkittiin vuonna 2014 Suomi-palkinnolla. Asikkalassa asuva ja työskentelevä Kirves sai samana vuonna Hämeen taidepalkinnon. Sen luonnehditaan taiteilijan tyyliä ja ansioita:
"Kirveen teokset ovat suuria ja tyyli omintakeista ja tunnistettavaa. Ohuet kahdelle päällekkäiselle japaninpaperille painetut värikerrokset saavat värit hehkumaan maalauksellisina ja voimakkaina. – – Kirves on oman tuotantonsa ohella kouluttanut erityistä tukea tarvitsevia opiskelijoita kuva-artesaaneiksi Kaarisillan ammattikoulussa Nastolassa. Kymmenvuotinen työ on tuottanut tulosta, ja myös hänen oppilaansa ovat saavuttaneet mainetta."


title: Wembley Stadiumin rautatieasema

text: Wembley Stadiumin rautatieasema on Chiltern Railwaysin ylläpitämä rautatieasema Brentin alueella Lounais-Lontoossa Yhdistyneessä kuningaskunnassa. Asema sijaitsee noin 400 metrin päässä Wembleyn stadionista Lontoon matkakortin maksualueella 4.


title: Wembley Stadiumin rautatieasema

text: Asemalta on liikennettä Lontoon keskustaan Marylebonen asemalle sekä vastakkaiseen suuntaan High Wycomben ja Birminghamin suuntiin. Wembleyn stadionin ottelupäivinä järjestetään lisäliikennettä.


title: First Touch Games

text: First Touch Games Ltd on vuonna 2011 Oxfordissa perustettu peliyhtiö, joka tuottaa pääosin jalkapalloaiheisia mobiilipelejä. Ennen yhtiön perustamista First Touch Games oli Exientin alainen tiimi.


title: First Touch Games

text: First Touch Games on tunnettu etenkin jalkapalloaiheisista peleistään, kuten First Touch Soccereista (FTS), Dream League Soccerista ja Score! World Goalsista, jossa on pelattavana yli tuhat oikeata jalkapallomaalia. Yhtiön yksi ensimmäisistä peleistä, X2 Gamesin kanssa tehty First Touch Soccer oli ensimmäisiä iOS-laitteille suunnattuja jalkapallopelejä. Yhtiön mukaan sen pelit ovat yksiä suosituimpia App Storen peleistä. Yhtiön arvioitu arvo on 28 miljoonaa dollaria. Yhtiön kirjanpidon mukainen nettovarallisuus on vuoden 2014 taseessa 4,9 miljoonaa puntaa (n. 7 miljoonaa euroa).


title: First Touch Games

text: Yhtiön mukaan Score! World Goals -peliä on ladattu Google Playsta 10 miljoonaa kertaa ja on TOP10 -urheilupeli yli 50 eri maassa. Score! sai vuonna 2012 TIGA-palkinnon vuoden 2012 parhaana casual-videopelinä. Yhtiön mukaan Dream League Soccer on App Storen TOP10 -urheilupeli kahdeksassa eri maassa ja suosituin simulaatiopeli Etelä-Koreassa.


title: First Touch Games

text: "First Touch Soccer" on First touch Gamesin kehittämä jalkapallopelisarja iOS-laitteille. Pelistä oli maaliskuussa 2015 julkaistu kolme versiota.


title: First Touch Games

text: "First Touch Soccer 2014" eli "FTS 14" on peliyhtiö First Touch Gamesin vuonna 2013 julkaisema jalkapalloaiheinen videopeli. Sen seuraaja on vuonna 2014 ilmestynyt First Touch Soccer 2015. FTS 14 on arvosteltu parhaaksi peliksi yli 20 maassa ja parhaaksi urheilupeliksi yli 50 maassa. Pelin suosituin pelimuoto on managerimoodi, jossa pelaaja saa valita itselleen joukkueen manageroitavaksi esim. Bundesliigasta. Mikäli pelaaja onnistuu manageroimansa joukkueen peräsimessä, saattaa hän päästä paremman joukkueen valmentajaksi. Pelissä voi myös pelata ystävyysotteluita, muokata joukkueita tai pelata pelaajan uraa, jos ostaa oikealla rahalla tai pelin rahalla VIP-passin. Pelissä on mahdollista pelata monella seura-, maa- ja tähdistöjoukkueilla. Peli on saatavilla iOS-laitteille.


title: First Touch Games

text: "First Touch Soccer 2015" eli "FTS 15" on peliyhtiö First Touch Gamesin joulukuussa 2014 julkaisema jalkapalloaiheinen videopeli. FTS 15 on First Touch Soccer 2014:n seuraaja. Pelin idea on sama kuin edeltäjässään. Managerimoodissa pelaaja valitsee joukkueen, jota hän manageroi, oikeista liigoista, kuten Bundesliigasta tai Serie A:sta. Jos pelaajan joukkue menestyy hyvin, saattaa pelaaja päästä paremman joukkueen manageriksi. Pelissä on myös mahdollista muokata joukkueita ja pelata ystävyysotteluita sekä turnauksia, mikäli pelaaja ostaa joko oikealla tai pelin rahalla VIP-passin. FTS 15 on saatavilla iOS-pohjaisille laitteille. Sen grafiikkoja on paranneltu edellisestä versiosta.


title: First Touch Games

text: Dream League Soccer on First Touch Gamesin 12. elokuuta 2011 ensimmäistä kertaa julkaisema jalkapalloaiheinen videopeli Androidille ja iOSille. Pelissä pelaaja rakentaa itselleen oman jalkapallojoukkueen oikeista pelaajista. Myös vanhoja legendoja tai itse keksimiään pelaajia voi ottaa joukkueeseen uudemman päivityksen ansiosta.


title: First Touch Games

text: Pelaaja saa nimetä joukkuetta ja vaihtaa sen pelipaitaa rajattomasti. Pelissä pelaajia voi myös kehittää ja treenata. Pelin tarkoituksena on nousta ylimpään sarjaan eli All-Star Cupiin. Myös stadioniaan voi parantaa pelivaluutalla. Lisää pelivaluuttaa saa muiden pelien tapaan ostamalla oikealla rahalla tai katsomalla ilmaisia pelitrailereita.


title: First Touch Games

text: Score! World Goals on peliyhtiö First Touch Gamesin 15. toukokuuta 2012 julkaisema jalkapalloaiheinen videopeli. Peli on saatavilla iOSille ja Androidille. Se sai vuonna 2012 TIGA-palkinnon vuoden 2012 parhaana casual-videopelinä.


title: First Touch Games

text: Pelissä on tarkoitus tehdä oikeissa jalkapallopeleissä tehtyjä maaleja pyyhkäisemällä näyttöruutua. Kun näyttoruutua pyyhkäistään, pelaaja joko potkaisee tai syöttää. Nykyisessä päivityksessä eli versiossa 2.72 on 1 140 oikeasti tehtyä maalia ympäri maailmaa eri vuosikymmeniltä. Pelissä on niin sanottuja paketteja, jotka sisältävät tietyn liigan tai tiettyjen kisojen maaleja, joita on aina 20 kappaletta kutakin kolmea vaikeustasoa kohden. Kaksi ensimmäistä vaikeustasoa ovat käytännössä samanlaisia, mutta kolmannessa vaikeustasossa eli Bonus-tasossa pelikuvioa on muutettu jollakin tavalla hieman haastavammaksi tai hienommaksi.


title: First Touch Games

text: Pelin aiemman päivityksen nimi oli Score! Classic Goals. Pelissä on myös päivittäinen maalihaaste ("Daily Goal Challenge"), jossa pelaajan täytyy saada yksi pelistä valittu maali tehtyä jokaisella kolmella vaikeustasolla. Peliä voi pelata myös moninpelinä.


title: First Touch Games

text: Score! Hero on First Touch Gamesin 5. elokuuta 2015 julkaisema jalkapalloaiheinen mobiilipeli. Peli on saatavilla iOSille sekä Androidille.


title: First Touch Games

text: Score! Hero muistuttaa toista First Touch Gamesin peliä Score! World Goalsia siten, että kummassakin päämääränä on saada aikaan maaleja pyyhkäisemällä näyttöruutua. Erona "World Goalsiin" on kuitenkin se, että "Herossa" pelaajalla on pelissä hahmo, jota hän yrittää nostaa nuoresta lupauksesta suurtähdeksi pelaamalla eri tasoja, joissa hänen pitää onnistua. Pelissä on yli 200 tasoa. Pelaaja voi itse päättää hahmon nimen ja ulkonäön.


title: First Touch Games

text: Kuten monissa muissa peleissä, myös Score! Herossa voi ostaa peliin muun muassa energiaa oikealla rahalla. Ilman energiaa ei voi pelata, mutta energia latautuu itsestään hetken kuluttua.


title: KetchApp

text: KetchApp on vuonna 2013 perustettu italialainen videopeliyhtiö. Yhtiön ensimmäinen peli oli vuonna 2013 ilmestynyt "Chilly Rush". KetchAppin perustivat italialaisveljekset Elvis ja Cristian Salaris.


title: Niklas Süle

text: Niklas Süle (s. 3. syyskuuta 1995 Frankfurt) on saksalainen jalkapalloilija, joka edustaa Bundesliigassa pelaavaa FC Bayern Muncheniä. Pelipaikaltaan oikeajalkainen Süle on keskuspuolustaja.


title: Niklas Süle

text: Süle edusti nuorten tasolla TSG Hoffenheimiä vuodet 2010-2013. Seuran kakkosjoukkueessa hän pelasi kuusi ottelua vuosina 2012-2013. Debyytti Bundesliigassa ykkösjoukkueessa tapahtui toukokuussa 2013 Hamburger SV:tä vastaan. Tuon ottelun Süle aloitti avauskokoonpanosta. Ensimmäisen Bundesliiga-maalinsa Süle teki marraskuussa 2013 Bayern Müncheniä vastaan. Kaudella 2014-2015 Süle oli ennen loukkaantumistaan vakituinen avauskokoonpanon pelaaja ja yksi Hoffenheimin avainpelaajista. Süle loukkaantui joulukuussa 2014 ja oli sivussa kauden loppuun asti.


title: Niklas Süle

text: Kaudeksi 2017-2018 Süle siirtyy Hoffenheimista Bayern Muncheniin noin 25 miljoonalla eurolla. Sülen sopimus on viisivuotinen. Süle onnistui tekemään läpimurron Bundesliigan huipulle Hoffenheimissa.


title: Niklas Süle

text: Süle on pelannut monissa Saksan nuorten maajoukkueissa. Vuonna 2012 hän oli alle 17-vuotiaiden maajoukkueen kanssa pelaamassa Euroopan-mestaruuskilpailuissa, joista tuli hopeaa. Vuodesta 2014 alkaen Süle Saksan alle 21-vuotiaiden jalkapallomaajoukkueessa.


title: Timo Werner

text: Timo Werner (s. 6. maaliskuuta 1996 Stuttgart) on saksalainen jalkapalloilija, joka edustaa Bundesliigassa pelaavaa RB Leipzigia. Molempijalkaisen Wernerin pelipaikka on hyökkääjä.


title: Timo Werner

text: Wernerin kasvattajaseura on VfB Stuttgart, johon hän liittyi kuusivuotiaana vuonna 2002. Debyytti seuran edustusjoukkueessa Bundesliigassa tapahtui elokuussa 2013 Bayer Leverkusenia vastaan. Jo tuota aiemmin Werner oli debytoinut Eurooppa-liigan karsintaottelussa bulgarialaista PFC Botev Plovdivia vastaan elokuun 2013 alussa tullen nuorimmaksi Stuttgartin pelaajaksi, joka on pelannut virallisen ottelun. Avausmaalinsa Bundesliigassa Werner viimeisteli syyskuussa 2013 Eintracht Frankfurtin verkkoon. Saman vuoden marraskuussa 2013 Werneristä tuli kaikkien aikojen nuorin kahdesti samassa Bundesliiga-ottelussa maalinteossa onnistunut, kun hän osui kahdesti SC Freiburgin verkkoon 3-1 -voitossa. Avauskaudellaan sarjassa hän pelasi 30 ottelua ja teki neljä maalia. Kaudella 2014-15 Werner on ollut yksi joukkueen avainpelaajista.


title: Timo Werner

text: Werner on pelannut lähes kaikissa Saksan ikäkausimaajoukkueissa. Alle 17-vuotiaiden maajoukkueessa vuosina 2012-2013 pelannut Werner teki joukkueelle 18 ottelussa peräti 16 maalia. Myös alle 19-vuotiaiden maajoukkueessa Werner on pelannut vuodesta 2013 11 ottelua tehden peräti yhdeksän osumaa.


title: Hinattava laite

text: Hinattava laite on moottorikäyttöiseen ajoneuvoon kytkettävä hinattava ajoneuvo, jota ei ole tarkoitettu henkilöiden tai tavaran kuljettamiseen eikä matkailuun. Hinattavana laitteena ei pidetä moottoriajoneuvoa, jota sen epäkuntoisuuden vuoksi tai muusta syystä tilapäisesti hinataan. Hinattavia laitteita ovat esimerkiksi aggregaattivaunu, henkilönostin, kioskivaunu, kenttäkeitin ja siirrettävä työmaakoppi. Hinattavia laitteita ovat myös välivaunu eli dolly ja henkilö- tai pakettiautoon kytkettävä kevyt apuvaunu vaurioituneen auton hinaamista varten.


title: Hinattava laite

text: Hinattavan laitteen takaosassa vaaditaan punaiset takavalaisimet ja punaiset kolmion muotoiset heijastimet sekä suuntavalaisimet, mikäli vetävän ajoneuvon suuntavalaisimet eivät ole selvästi taakse näkyvissä. Jos hinattavan laitteen leveys ylittää 1,6 metriä, sen etuosassa tulee olla valkoiset heijastimet.


title: Hinattava laite

text: Suurin sallittu ajonopeus hinattavaa laitetta vedettäessä on pääsääntöisesti 80 kilometriä tunnissa. Jos jarruttoman hinattavan laitteen kokonaismassa on yli 750 kilogrammaa tai laite on jousittamaton, suurin sallittu ajonopeus sitä vedettäessä on 60 kilometriä tunnissa, samoin vaurioitunutta autoa apuvaunun avulla hinattaessa.


title: Tülay Schakir

text: Tülay Schakir (s. 1968) on suomalainen kuvataiteilija ja valosuunnittelija. Hän on tehnyt valosuunnittelua etenkin tanssiteoksiin ja arkkitehtuurikohteisiin. Hän sai valtionpalkinnon valosuunnittelustaan vuonna 2000 ja hänet valittiin vuoden 2001 nuoreksi taiteilijaksi. Hänen suunnittelemansa valaistus Vantaan Pyhän Laurin kappeliin palkittiin Vuoden 2011 valaistuskohteena.


title: Tülay Schakir

text: Schakir suoritti vuonna 1995 kuvataiteilijan tutkinnon Tampereen taiteen ja viestinnän oppilaitoksessa ja opiskeli 1992–1999 Teatterikorkeakoulun valo- ja äänisuunnittelun laitoksellä sekä vuonna 1999 Kunsthochschule fϋr Medien -oppilaitoksessa Kölnissä. Vuosina 2003–2006 hän oli jäsenenä kuvataiteen näyttöapurahalautakunnassa ja vuodesta 2004 Ympäristötaiteen säätiön hallituksessa.


title: Rogueware

text: Rogueware on haittaohjelman luokka, joka huijaa tietokoneen käyttäjää uskomaan sen olevan tunnettu tai ei-haitallinen ohjelma (esimerkiksi virustentorjuntaohjelma). Huijauksen ideana on rahan tai esimerkiksi käyttäjän luottokorttitietojen varastaminen. Rogueware on normaalille tietokoneen käyttäjälle hankala poistaa ja se useimmiten aiheuttaa ongelmia tietokoneen normaalissa käytössä.


title: Rogueware

text: Roguewaren yleisin esiintymismuoto on valevirustorjuntaohjelmana. Nämä ohjelmat asentuvat käyttäjän tietokoneelle hänen tietämättään tai sivustoilta, jotka näyttävät luotettavilta. Asennuksen jälkeen ohjelma uskottelee käyttäjälleen löytävänsä paljon haittaohjelmia tietokoneelta painostaen ohjelman kokonaisversion ostoon saadakseen nämä poistettua. Tietokoneen käyttäjää yleensä häiriköidään jatkuvilla ilmoituksilla löydetyistä viruksista sekä hänen pääsynsä tiettyihin ohjelmiin voidaan estää kokonaan. Useimmat nykyaikaiset roguewaret estävätkin pääsyn mm. tehtävienhallintaan, Internet Exploreriin sekä muihin internet-selaimiin uskottelemalla käyttäjälle, että kyseiset ohjelmat ovat virustartunnan alaisina.


title: Rogueware

text: Useimmat roguewaret voidaan poistaa menemällä käyttöjärjestelmän vikasietotilaan ja suorittamalla virustarkistuksen luotettavalla virustentorjunnalla. Mikäli rogueware-ohjelma käynnistyy vikasietotilan yhteydessä, silloin kannattaa kokeilla vikasietotilan käynnistämistä komentorivillä ja kirjoittaa komentoriville "explorer.exe", jolloin ainoastaan tietokoneen työpöydän ylläpitäjän eli Windows Explorerin tulisi käynnistyä.


title: Maarit Patama

text: Maarit Hannele Patama (s. 17. tammikuuta 1962 Toholampi) on aktiiviuransa päättänyt keskimatkojen juoksija. Hän edusti koko uransa ajan Kannuksen Uraa ja hänen valmentajinaan toimivat Saara Annola sekä Esa Jokikorpela. Kalevan kisoista Patama saavutti 800 metrin juoksussa pronssia ja 1 500 metrin juoksussa hopeaa vuonna 1986. Lisäksi hän voitti sisäratojen SM-kilpailuista pronssia 1 500 metrin juoksussa vuonna 1987. Virallisissa kilpailuissa hän ei ole esiintynyt vuoden 1989 jälkeen.


title: Sari Mullola

text: Sari Johanna Mullola (s. 10. heinäkuuta 1965 Isokyrö) on aktiiviuransa päättänyt suomalainen aitajuoksija. Hän edusti koko uransa ajan Kyrön Voimaa ja hänen valmentajanaan toimi Erik Gustafsson. Kalevan kisoista Mullola saavutti pronssia 100 metrin aitajuoksussa vuonna 1986. Virallisissa kilpailuissa hän ei ole esiintynyt vuoden 1987 jälkeen.


title: Brita Högnäs-Sahlgren

text: Brita Ingeborg Högnäs-Sahlgren (s. 1. elokuuta 1938 Kaarlela, Kokkolan maalaiskunta) on suomalainen toimittaja, kirjankustantaja ja ruotsin kielellä kirjoittava kirjailija.


title: Brita Högnäs-Sahlgren

text: Brita Högnäs-Sahlgrenin isä oli kirjailijanimeä Arnold Karén käyttänyt kansakoulunopettaja ja kirjailija Uno Edvin Högnäs. Hän kävi kuusi luokkaa Kokkolan ruotsalaista yhteislyseota ja hän suoritti vuonna 1959 sosionomin tutkinnon Helsingissä. Högnäs-Sahlgren on työskennellyt toimittajana eri lehdissä ja toiminut muun muassa Svenska Kvinnoförbundetin järjestösihteerinä sekä Wasa Teaternin ja Svenska Teaternin myyntisihteerinä.


title: Brita Högnäs-Sahlgren

text: Högnäs-Sahlgren perusti 1982 yhdessä miehensä toimittaja ja kirjailija Karl Sahlgrenin kanssa Vihdin Otalammella toimineen "Sahlgrens förlag Ab"-kustantamon, joka kustansi ruotsinkielisen kirjallisuuden ohella myös jonkin verran suomenkielistä kirjallisuutta. Kustantamon toiminta päättyi elokuussa 2014, se ehti julkaista yhteensä noin 200 nimikettä 32 vuoden aikana.


title: Brita Högnäs-Sahlgren

text: Oman kustantamon perustamisen alkusyynä oli se että Högnäs-Sahlgrenin kirjoja aiemmin kustantanut Schildtin kustannusliike ei ollut kiinnostunut hänen uudesta dokumenttiromaanistaan "Hautaviita". Tämä romaani kertoi pohjalaisen voimamiehen William Hautaviidan elämää synkistäneestä tapauksesta, joka sattui syksyllä 1927 Hautaviidan kotitalossa pidetyissä tansseissa joissa eräs nuori mies menetti henkensä. Tansseissa järjestysmiehenä ollut Hautaviita joutui istumaan ilmeisesti syyttömänä kahdeksan vuotta kuritushuoneessa tapauksen seurauksena.


title: Brita Högnäs-Sahlgren

text: Högnäs-Sahlgrenin viimeisin kirja, vuonna 1996 ilmestynyt "Nyman 330" kertoi hänen serkustaan opettaja Ragnhild Högnäsistä, joka meni naimisiin 1931 vironruotsalaisen Anders Nymanin kanssa ja muutti asumaan Vormsiin Viroon. Neuvostoliiton miehitettyä Viron 1940 Anders Nyman tuomittiin vastavallankumouksellisena ja karkotettiin Siperiaan jossa hän kuoli 1943. Ragnhild pääsi pakenemaan lastensa kanssa 1944 Suomen kautta Ruotsiin.


title: Brita Högnäs-Sahlgren

text: Högnäs-Sahlgren sai valtion taiteilijaeläkkeen 1999.


title: Jääpallohalli

text: Jääpallohalli on erityisesti jääpallon pelaamiseen tarkoitettu peliareena, joka on jääkiekkoiluun tarkoitetun jäähallin kaltainen tila, mutta jääalueeltaan huomattavasti laajempi. Osa jääpallohalleista on tarkoitettu yksinomaan jääpallon pelaamiseen ja osa monipuolisempaan mm. konserttitilaisuuksien käyttöön.


title: Jääpallohalli

text: Jääpallohallien rakentaminen on yleistynyt 2000-luvulla erityisesti Ruotsissa. Muutamia areenoita on rakennettu myös Venäjällä. Moskovan Olympiahalli oli ensimmäinen halli, joka mahdollisti jääpalloilun. Siellä pelattiin vuoden 1989 jääpallon MM-kisat. Seuraavan kerran jääpallon MM-kisat pelattiin hallissa vuoden 1993 MM-kisoissa Norjan Hamarissa.


title: Jääpallohalli

text: Ruotsissa ensimmäinen jääpalloareena valmistui Edsbyniin syksyllä 2003. Seuraavat hallit valmistuivat Västeråsiin ja Alen kuntaan vuonna 2007. Västeråsiin tuli ABB Arena ja Aleen Ale Arena. Ruotsin jääpalloliitto asetti 2000-luvun ensimmäien vuosikymmenen lopulla tavoitteeksi siirtyä Elitserienissä hallipeleihin.


title: Katja Kärkinen

text: Katja Marjaana Kärkinen (nyk. Näsman) (s. 13. heinäkuuta 1968 Vaasa) on aktiiviuransa päättänyt suomalainen kilpakävelijä. Hän edusti koko uransa ajan Turun Weikkoja ja hänen valmentajanaan toimi Seppo Immonen. Ulkoratojen SM-kilpailuista hän saavutti pronssia 5 000 metrin kävelyssä vuonna vuonna 1986. Lisäksi hän oli mukana voittamassa kultaa 3 x 3 000 metrin kävelyviestistä vuonna 1987. Virallisissa kilpailuissa hän ei ole esiintynyt vuoden 1988 jälkeen.


title: Saksan ePrix 2015

text: Saksan ePrix 2015 eli 2015 Berlin ePrix oli Formula E -sarjan kauden 2014–2015 kahdeksas osakilpailu. Kilpailu ajettiin 23. toukokuuta Berliininissä, Saksassa. Kilpailun sponsorina toimi saksalainen kuljetus- ja kuriiripalveluyhtiö DHL.


title: Saksan ePrix 2015

text: Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jarno Trulli ajoi paalupaikalle.


title: Saksan ePrix 2015

text: Kilpailun voittoon ajoi Lucas di Grassi, mutta hänet hylättiin osakilpailun jälkeen, kun hänen etusiipensä paljastui sääntöjen vastaisesti muokatuksi. Kilpailun viralliseksi voittajaksi nousi Dragon Racingin Jérôme d’Ambrosio.


title: Kaarisilta (yhdistys)

text: Kaarisilta ry on Nastolan Villähteellä vuodesta 1987 toiminut, erityisesti kehitysvammaisille tarkoitettu taide- ja toimintakeskus. Se palkittiin vuonna 2014 Suomi-palkinnolla.


title: Kaarisilta (yhdistys)

text: Kaarisilta järjestää musiikin ja kuvallisen ilmaisun ammatillista koulutusta sekä vammaisten valmentavaa koulutusta yhteistyössä Koulutuskeskus Salpauksen kanssa. Vuonna 2009 yhdistys avasi Helsingin Sanomatalossa Galleria Art Kaarisillan, joka pyrkii tekemään erityistukea tarvitsevia taiteilijoita tunnetuksi tasaveroisesti muiden taiteilijoiden rinnalla.


title: Kaarisilta (yhdistys)

text:
Suomi-palkintoraati luonnehti yhdistystä näin:
"Kaarisilta ry on tehnyt uranuurtava työtä erityistä tukea tarvitsevien taiteilijoiden parissa tarjoamalla heille ammattiopetusta ja taiteilijatiloja. Kaarisilta ry. on työssään asettanut toimintansa lähtökohdaksi ammatillisen taiteellisen toiminnan. Tämä on ollut merkittävää työtä erityistä tukea tarvitsevien taiteilijoiden aseman parantamiseksi."


title: Kaarisilta (yhdistys)

text: Kaarisillan kuvataideopettajana toimiva taidegraafikko Outi Kirves palkittiin vuonna 2014 Hämeen taidepalkinnolla muun muassa ansioistaan Kaarisillan taidetoiminnan kehittäjänä.


title: Kaarisilta (yhdistys)

text: Kaarisillan taide- ja toimintakeskuksen tilat sijaitsevat entisessä Erstan kartanossa. Niihin kuuluu Carl Ludwig Engelin vuonna 1828 piirtämä Engel-makasiini. Se on yksi Päijät-Hämeen vanhimpia säilyneitä rakennuksia.


title: Gruel

text: Gruel on tietokonemato, joka esiintyi ensimmäisen kerran vuonna 2003 Microsoft Windows -käyttöjärjestelmille. Se levittyi sähköpostin sekä tiedostonjaon kautta. Gruel tulee uhrilleen liitetiedostona uskotellen olevan viesti Microsoftilta tai Symantecilta. Viestissä lukee, että tietokoneen tietoturva on vanhentunut ja mahdollista päivitystä tarjotaan liitteessä.


title: Gruel

text: Kun madon eli Gruelin avaa, se näyttää väärennetyn Windowsin virheraportin (suomennettuna Microsoft Internet Explorer on havainnut virheen, ja tuote on suljettava). Tietokoneen käyttäjä ei voi liikuttaa virhesanoman ikkunaa tai sulkea sitä suoraan. Se sisältää kaksi painiketta, Lähetä virhe ja Lähetä ja sulje. Lähetä virhe painiketta painaessa mato näyttää "teknisiä tietoja" kuvitellusta virheraportista. Teknisten tietojen alapuolella on Takaisin ja Sulje painikkeet. Takaisin painiketta painaessa pääsee takaisin alkuperäiseen virheraporttiin, kun taas Sulje ei tee mitään.


title: Gruel

text: Kun käyttäjä painaa Lähetä ja sulje, mato asentaa itsensä kokonaisuudessaan käyttöjärjestelmään. Tässä vaiheessa Gruel poistaa Windows Explorerin, CD/DVD aseman, avaa useita Ohjauspaneeli-ikkunoita ja näyttää käyttäjälle valintaikkunan, jota ei voi sulkea, vaikkakin se sisältää vaihtoehdot Yritä uudelleen ja Peruuta.


title: Gruel

text: Valintaikkuna sisältää seuraavan viestin tietokoneen käyttäjälle:


title: Gruel

text: Yllä olevan tapahtuman jälkeen Gruel jumittaa käyttöjärjestelmän ja vaatii uhria suorittamaan uudelleenkäynnistyksen sammuttamalla tietokoneen ja käynnistämällä sen uudelleen. Tietokoneesta tulee täysin käyttökelvoton, sillä kaikki käyttöjärjestelmän tiedostonpäätteet ja rekisteriavaimet ovat uudelleenkäynnistyksen jälkeen koukussa Grueliin. Käytännössä tämä tarkoittaa sitä, että uhrin yrittäessä suorittaa minkä tahansa ohjelman, Gruel käynnistyy uudelleen kyseisen ohjelman sijaan.


title: Marjatta Viikilä

text: Hilda Marjatta Viikilä (s. 21. syyskuuta 1938 Leppävirta) on suomalainen runoilija. Hän aloitti mitallisilla ja aiheistoltaan kristillisillä runoilla. Siirryttyään vapaamittaiseen ilmaisuun, hänen runojensa aihemaailma laajeni. Uusimmissa runoissaan hän lähestyy jopa kokeellista ilmaisua.


title: Marjatta Viikilä

text: Viikilän vanhemmat olivat pienviljelijä Viljam Pitkänen ja Hilda Torvinen.


title: Marjatta Viikilä

text: Viikilän poika Jukka Viikilä on myös runoilija.


title: Marja Rak

text: Marja Rak on suomalainen vaatesuunnittelija, joka tunnetaan Suomessa tuotantoaan harjoittavan Noolan-vaateyrityksen perustajana. Rak palkittiin Suomi-palkinnolla vuonna 2010.


title: Marja Rak

text: Marja Rak ja hänen miehensä Jonas Rak perustivat Noolan Oy:n vuonna 2000 tavoitteenaan kehittää vaatetusbrändi, joka rakentuu hyvälle laadulle. Osa heidän tavoittelemaansa laatua on kestävä kehitys ja ekologisuus, mikä tarkoittaa muun muassa vaatteiden ajattomuutta ja kestävyyttä.


title: Marja Rak

text: Yritys on saanut tunnustuksena työstään vuoden 2010 Taito-palkinnon ja vuonna 2008 Taideteollisuuden laatumerkin.


title: Marja Rak

text: Marja Rak tekee nykyään vaatteita oman nimen alla.


title: Martti Rintanen

text: Martti Rintanen (15. tammikuuta 1917 Vaasa – 28. huhtikuuta 2000 oli sodassa palvelut suomalainen tykistöupseeri, joka 1970-luvulla toimi tykistön johtavissa viroissa.


title: Martti Rintanen

text: Rintanen kävi kadettikoulun 1938–1939 ja osallistui talvisotaan vänrikkinä. Välirauhan aikana hän oli patterin päällikkönä Petsamossa. Jatkosodassa Rintanen oli patterinpäällikkönä KTR 16:ssa, toimistopäällikkönä III. armeijakunnan esikunnassa sekä patteristoupseerina KTR 16:ssa. Sodan jälkeen hän oli patterinpäällikkönä Upseerikoulussa. Sotakorkeakoulun hän suoritti 1948–1950. 1950-luvulla hän palveli muun muassa KTR 4:ssä, Tampereen Itäisen sotilaspiirin esikunnassa, Taistelukoulun opettajana sekä patteriston komentajana Pohjan prikaatissa. Sotakorkeakoulussa hän opetti 1959–1964. Satakunnan tykistörykmentin komentajana sekä Tykistökoulun johtajana Rintanen oli 1964–1974. Tykistön tarkastajana hän toimi uransa päätteeksi 1974–1976.


title: Jerofei Arena

text: Jerofei Arena on Venäjän Kauko-Idässä Habarovskin kaupungissa sijaitseva jääpallohalli. Lokakuussa 2013 käyttöön otettu halli on Venäjän pääsarjassa pelaavan SKA-Neftjanikin kotiareena.


title: Jerofei Arena

text: Jerofei Arena toimii vuoden 2015 jääpallon MM-kisojen päänäyttämönä.


title: Atte Kaleva

text: Atte Kaleva (s. 10. tammikuuta 1979 Salo) on suomalainen terrorismin ja jihadismin tutkija, poliitikko, yrittäjä ja tietokirjailija. Kaleva on kommentoinut usein julkisuudessa islamilaiseen terrorismiin liittyviä kysymyksiä.


title: Atte Kaleva

text: Kaleva toimi puolustusvoimien palveluksessa kapteenin virassa vuoteen 2014 asti. Kaleva on ollut vuodesta 2017 alkaen Helsingin kaupunginvaltuutettu (kok.).


title: Atte Kaleva

text: Kaleva toimi Porin prikaatissa varusmieskouluttajana: aliupseerikurssin joukkueenjohtajana ja vaunulinjan johtajana. Hän on koulutukseltaan sotatieteiden maisteri. Hän on 2010-luvun alusta lähtien valmistellut väitöskirjatutkimusta terrorismista ja jihadismista. Kaleva irtisanoutui puolustusvoimien palveluksesta, kapteenin virasta 19. marraskuuta 2014 asetuttuaan ehdolle eduskuntavaaleissa. Vuoden 2017 alussa hän palveli sotilastarkkailijana Kashmirissa.


title: Atte Kaleva

text: Atte ja Leila Kalevan sieppaus oli noin puoli vuotta kestänyt panttivankidraama Jemenissä. Ääri-islam-aiheista väitöskirjaa tehnyt upseeri Atte Kaleva teki tutkimustaan Jemenissä, kun hänet ja hänen vaimonsa Leila Kaleva sekä itävaltalainen Dominik Neubauer siepattiin 21. joulukuuta 2012 Jemenin pääkaupungissa Sanaassa. Panttivangit pääsivät vapauteen toukokuussa 2013 Jemenin naapurimaan Omanin kautta.


title: Atte Kaleva

text: Kun Kalevan pariskunta onnistui keräämään kaappaajan hiuksen mukaansa, yhden sieppaajan henkilöllisyys selvisi myöhemmin DNA-testissä Christopher Havardiksi. Hän kuului terroristijärjestö al-Qaidaan. Ennen tunnistushetkeä hänet oli jo tapettu lennokki-iskulla Jemenissä vuonna 2013.


title: Atte Kaleva

text: Vuonna 2014 Helsingin Sanomat uutisoi, että Atte Kalevan sieppauksesta Jemenissä on tekeillä elokuvahanke. Suomen elokuvasäätiö myönsi 4500 euron tuon käsikirjoitushankkeelle “Ensimmäiset 140 päivää”.


title: Atte Kaleva

text: Vuonna 2018 maaliskuussa kustannusliike Otava julkaisi Atte Kalevan kirjan “Jihad ja Terrori”. Kustantajan kirjaesittelyssä kirjaa kuvaillaan “ajankohtaiseksi perusteokseksi jihadismista ja islamilaisesta terrorismista”. Kirja kuvaa esittelytekstin mukaan jihadistisen ideologian kehitystä ja ääri-islamilaisten terroristisukupolvien muotoutumista. Kalevan mukaan jihadistisen terrorismin uhka kasvaa Suomessa.


title: Atte Kaleva

text: Kaleva oli kevään 2015 eduskuntavaaleissa kokoomuksen ehdokkaana. Hänet valittiin Helsingin kaupunginvaltuustoon vuoden 2017 kuntavaaleissa.


title: Atte Kaleva

text: Atte Kaleva pitää radikaalia islamia, jihadismia ja jihadistista terroria uhkana Suomelle. Islamia hän pitää militanttina ja suvaitsemattomana uskontona, jolla terroristit perustelevat toimintaansa. Kalevan mielestä jihadismin torjunnan pitäisi lähteä uskonnollisen yhteisön sisältä ja uskonnollisten johtajien pitäisi puuttua tilanteeseen aiempaa voimakkaammin.


title: Atte Kaleva

text: Kaleva on julkisuudessa puhunut näkemistään islamin ja maahanmuuton ongelmista, sillä hänen mukaansa asiasta keskusteleminen on yhteiskunnallisesti hyvin tärkeää. Kalevan mukaan islamin arvostelu on Suomessa nyt mahdotonta, koska keskustelua hallitsevat ääripäät ja islamin arvosteluun vastataan syytöksillä rasismista. Kalevan mielestä islamissa on käytänteitä, jotka eivät sovi länsimaihin, kuten naisen huono asema ja seksuaalivähemmistöjen alistaminen. Hänen mukaansa se, että islamin ja sharia-lain suvaitsemattomuutta ja siihen liittyvää sortoa kieltäydytään näkemästä, on kaksoisstandardi, joka vaikeuttaa seksuaali- ja sukupuolivähemmistöihin kuuluvien muslimien asemaa. Hän arvostelee myös sitä näkökantaa, jossa kaikkia muslimeja pidetään potentiaalisina jihadisteina.


title: Atte Kaleva

text: Kaleva väittää, että suomalaisten yliopistojen islam-tutkijat ovat yleisesti "politisoituneita" ja "kumartelevat" islamistiselle terrorismille ja "valkopesevät" sitä sekä kieltävät, että uskonnolla ja islamistisella terrorismilla olisi "mitään tekemistä".


title: Aarne Pönkänen

text: Aarne Alfred Pönkänen (14. kesäkuuta 1912 Sortavala – 4. kesäkuuta 1988 Helsinki) oli sodassa palvelut suomalainen tykistöupseeri, joka oli laatimassa 1950-luvulla puolustusvoimien ja erityisesti tykistön ohjesääntöjä ja käsikirjoja.


title: Aarne Pönkänen

text: Pönkänen kävi kadettikoulun 1933–1936 ja toimi ennen sotaa nuorempana upseerina KTR 2:ssa. Talvisodassa hän palveli KTR 1:ssä patterin päällikkönä ja patteristoupseerina. Jatkosodan aikana hän toimi patteristonkomentajana Kranaatinheitinpatteristo 1:ssä ja KTR 1:ssä sekä tykistöryhmän komentajana ja Maaselan ryhmän tykistökomentajana. Sodan jälkeen hän kävi Sotakorkeakoulun 1945–1946 (ye-upseeri 1948) ja jäi kouluun opettamaan tykistötaktiikkaa 1946–1953. Pääesikunnan ohjesääntöosaston päällikkönä Pönkänen toimi 1954–1957. Operatiivisen osaston päällikkönä hän palveli 1957–1958. Uransa päätteeksi Pönkänen johti Tykistökoulua 1958–1960. Sotilasuransa jälkeen Pönkänen toimi useiden maanpuolustusaiheisten lehtien päätoimittajana.


title: Aarne Pönkänen

text: Ylennykset: vänrikki 1936, luutnantti 1938, kapteeni 1941, majuri 1943, everstiluutnantti 1953, eversti 1957.


title: Reino Reunanen

text: Reino Lauri Sakari Reunanen (10. elokuuta 1902 Hämeenlinna – 11. lokakuuta 1978) oli sodassa palvelut suomalainen jalkaväen upseeri.


title: Reino Reunanen

text: Reunasen vanhemmat olivat toimitusjohtaja Kaarle Reunanen sekä Lyydia Alli. Reunanen kävi kadettikoulun 1927-1928 ja palveli ennen sotaa mm. Reserviupseerikoulun komppanianpäällikkönä. Hän ehti myös käydä Sotakorkeakoulua ennen talvisodan syttymistä (ye-upseeri 1942). Talvisodassa hän palveli mm. toimistopäällikkönä 5. divisioonassa sekä V. armeijakunnan esikunnassa. Jatkosodan aikana hän komensi pataljoonaa JR 53:ssa sekä JR 14:ssä, toimi Sissipataljoona 3:n komentajana sekä toimi Ryhmä J:n sekä 15. divisioonan esikuntapäällikkönä.


title: Reino Reunanen

text: Sodan jälkeen Reunanen toimi Satakunnan sotilasläänin esikuntapäällikkönä 1945-1949. Pääesikunnan aluejärjestelytoimiston päällikkönä hän oli 1949-1952 sekä järjestelyosaston päällikkönä 1952-1954. Porin prikaatin komentajana Reunanen oli 1954-1955. Reserviupseerikoulun johtajana Reunanen palveli 1955-1957.


title: Kalle Karttunen

text: Kalle Fredrik Karttunen (29. kesäkuuta 1915 Karttula – 3. maaliskuuta 1997) oli sodassa palvelut suomalainen jalkaväen upseeri.


title: Kalle Karttunen

text: Karttunen valmistui kadettikoulusta 1939 ennen sotaa ja toimi talvisodassa komppanianpäällikkönä JR 11:ssä. Välirauhan aikaan hän oli komppanianpäällikkönä 4. prikaatissa. Jatkosodassa hän palveli JR 4:ssä monissa tehtävissä: tiedustelu- ja yleisesikuntaupseerina sekä pataljoonan komentajan sijaisena. Varsinaisen pataljoonan komentajuuden Karttunen sai JR 45:stä 1943–1944. Sodan jälkeen hän toimi koulutusupseerina JR 9:ssä sekä toimistoupserina pääesikunnassa 1945 ja 1947–1948. Sotakorkeakoulusta hän valmistui 1947 (ye-upseeri 1948). 2. divisioonan esikunnan koulutustoimiston päällikkönä hän toimi 1949–1953 ja operatiivisessa toimistossa 1953–1954. 3. prikaatin pataljoonan komentajana hän oli 1954–1955. Pääesikunnan jalkaväkitoimiston päällikkönä Karttunen oli 1955–1958. Kymen jääkäripataljoonan komentajana hän oli 1958–1961. Pohjois-Savon prikaatia Karttunen komensi 1961–1967. Lounais-Suomen sotilasläänin esikuntapäälliköksi hänet sijoitettiin 1967–1968. Etelä- ja Länsi-Uudenmaan sotilaspiirin päällikkönä hän palveli 1968–1975.


title: Kalle Karttunen

text: Ylennykset: vänrikki 1939, luutnantti 1940, kapteeni 1941, majuri 1944, everstiluutnantti 1955, eversti 1961.


title: Sepahan FC

text: Sepahan Football Club (persiaksi باشگاه فوتبال سپاهان) on jalkapalloseura Esfahanista, Iranista.


title: Union Station (Toronto)

text: Union Station on Toronton ja samalla koko Kanadan suurin rautatieasema, jolla vierailee päivittäin lähes 250 000 matkustajaa. Suurin osa aseman käyttäjistä on Suur-Toronton alueen työmatkalaisia. Paikallisliikenteen lisäksi asemalta liikennöidään kaukojunia Ottawaan, Montrealiin, Vancouveriin ja New Yorkiin. Sen kautta ei kulje mainittavasti tavaraliikennettä.


title: Union Station (Toronto)

text: Vuonna 1927 avattu asema täyttää kokonaisen korttelin Toronton ydinkeskustassa Front Streetin varrella ja edustaa arkkitehtoniselta tyyliltään beaux-artsia. Se muodostaa City Beautiful -liikkeen periaatteiden mukaisen monumentaalikeskuksen yhdessä naapuritonteilla sijaitsevien Royal York Hotelin ja Dominion Public Buildingin kanssa. Kanadan valtio suojeli rakennuksen kansallishistoriallisesti merkittävänä kohteena 1975.


title: Union Station (Toronto)

text:
Ennen nykyistä asemaa Torontossa on ollut kaksi muutakin Union Stationia, joista ensimmäinen valmistui 1855 Front Streetin ja Bay Streetin kulmaukseen. Nimi Union Station tuli siitä, että asema oli usean rautatieyhtiön käytössä. Nykyinen asema rakennettiin ensimmäisen maailmansodan aikana tontille, joka oli ollut tyhjillään vuoden 1904 suurpalon jälkeen. Se korvasi vuosina 1872–1895 rakennetun ’toisen’ Union Stationin, joka sijaitsi York Streetin länsireunalla.
Aseman rakentamisen rahoittivat rautatieyhtiöt Canadian Pacific Railway ja Grand Trunk Railway, jotka perustivat vuonna 1906 yhteisyrityksen nimeltä Toronto Terminals Railway johtamaan rakennushanketta. Hanke toteutettiin kahdessa vaiheessa, ensin asemarakennus 1915–1920 ja myöhemmin ratapiha asemalaitureineen 1925–1930. Sodan aiheuttama tarvikepula ja Grand Trunk Railwayn hakeutuminen konkurssiin 1919 viivästyttivät rakennustöitä. Lisäksi rautatieyhtiöt ja viranomaiset kiistelivät pitkään ratakiskojen toteutuksesta. Lopulta kiskot päädyttiin rakentamaan maasillalle, joka ylittää kaupungin kadut viiden metrin korkeudella. Asemarakennuksen valmistuttua 1920 rautatieyhtiöt ja postilaitos avasivat sinne konttorit, vaikka junaliikenne ohjattiin vuoteen 1930 asti vanhalle Union Stationille York Streetin kulmauksessa.


title: Union Station (Toronto)

text:
Prinssi Edvard vihki aseman käyttöön keskeneräisenä elokuussa 1927, mutta lopullisesti se valmistui vasta 1930, suuren laman kynnyksellä. Matkustajaliikenne oli vähäistä 1930-luvulla mutta lisääntyi nopeasti toisen maailmansodan aikana. Sodan jälkeen matkustajamäärät supistuivat jälleen, kunnes GO Transit alkoi vuonna 1967 liikennöidä paikallisjunia Suur-Toronton alueella.
Vuonna 1968 rautatieyhtiöt julkistivat mittavan Metro Centre -hankkeen, jonka myötä Union Stationia uhkasi purkutuomio. Purkamista vastustavat aktivistit ja valveutuneet kansalaiset kampanjoivat onnistuneesti aseman säilyttämisen puolesta, ja se suojeltiin viranomaispäätöksellä 1975. Suojelupäätöksen jälkeisinä vuosina aseman suurin kehityshaaste on ollut jatkuvasti lisääntyvän paikallisliikenteen tukeminen kaukoliikenteen rinnalla.


title: Union Station (Toronto)

text: Toronton kaupunki ja GO Transit ostivat Union Stationin vuonna 2000. Kaupunki omistaa asemarakennuksen ja GO Transit asemalaiturit ja ratakiskot sekä niitä suojaavat laiturikatokset. Vuonna 2010 käynnistyi 640 miljoonaa dollaria maksava peruskorjaus, jonka tavoitteena on modernisoida asema vuoteen 2016 mennessä säilyttäen samalla sen historiallisesti arvokkaat ominaispiirteet.


title: Union Station (Toronto)

text: Toronto Terminals Railway palkkasi Union Stationin suunnittelutyöhön joukon nimekkäitä kanadalaisia arkkitehteja, joihin lukeutuivat montrealilainen arkkitehtitoimisto Ross and Macdonald, Canadian Pacific Railwayn arkkitehti Hugh Jones ja kuuluisa torontolainen arkkitehti John Lyle. Yhdessä he suunnittelivat Kanadan suurimman ja taidokkaimman beaux-arts-tyylisen rautatieaseman, joka sisältää runsaasti klassisia yksityiskohtia.


title: Union Station (Toronto)

text:
Rakennuksen 229 metriä leveä julkisivu avautuu Front Streetille päin. Sen keskellä on 22 klassisesta kivipylväästä muodostuva portiikki, jonka palkiston takana kohoaa aseman pääsalin yläpuolinen attika. Kaksitoista metriä korkeat ja 75 tonnia painavat pylväät on valmistettu Bedfordin kalkkikivestä. Rakennuksen ulkoseinät ovat Indianan ja Queenstonin kalkkikiveä ja kattorakenteet kuparia. Sisäänkäynnin yläpuolella lukee muistona aseman alkuperästä "Canadian Pacific Railway" ja "Grand Trunk Railway" sekä vuosiluku "Anno Domini MCMXIX" (1929).
Pylväshallin molemmilla puolilla on kolmikerroksiset siivet, jotka jakaantuvat 14 selkeästi rajattuun ikkunasyvennykseen ja päättyvät kulmapaviljonkeihin. Molempien siipien edessä on kadussa aukko, josta näkyy asemalta metroon johtava yhdyskäytävä. Aukot peitetään lasikatolla aseman peruskorjauksen yhteydessä. Vallihautamaiset aukot ja levennetty jalkakäytävä aseman edustalla korostavat rakennuksen monumentaalisuutta.


title: Union Station (Toronto)

text: Julkisivun mahtipontisuus jatkuu aseman pääsalissa, jossa on Tennesseen marmorista valmistetut kalanruotokuvioiset lattiat, harvinaisella Zumbron kivellä pinnoitetut seinät sekä kahden kerroksen korkuinen, kasetein koristeltu holvikatto. Salin pohjois- ja eteläseinällä on friisi, johon on kaiverrettu asemalta lähtevien junien kohdekaupungit idästä länteen. Roomalaisten kylpylöiden mallia mukailevat valtavat kaari-ikkunat valaisevat sisätilat pehmeällä hajavalolla. Pääsalista on kulkuyhteys maanalaiseen yhdyskäytävään asemalaiturien alla sekä pääsalin laidoilla sijaitseviin odotussaleihin ja toimistoihin.


title: Union Station (Toronto)

text: Asemarakennuksen suuntaisesti kulkee 16 junaraidetta. Raiteita 1–13 palvelevat matkustajalaiturit on katettu suurilla, amerikkalaistyylisillä Bushin katoksilla, joiden yhteispinta-ala on 35 000 neliömetriä. Katokset suunnitteli Toronto Terminals Railwayn avustava siltainsinööri A. R. Ketterson. Union Pearson Express -lentokenttäjunaa varten on rakennettu oma pysäkkinsä aseman länsipuolelle, SkyWalk-kävelysillan yhteyteen.


title: Union Station (Toronto)

text: Union Station on Kanadan vilkkain matkustajaliikenteen solmukohta, kun otetaan huomioon myös aseman yhteydessä toimiva metroasema ja linja-autoterminaali. Asemaa käyttää vuosittain yhteensä 65 miljoonaa matkustajaa, joista 43 miljoonaa matkustaa GO Transitin lähijunissa ja -busseissa, 20 miljoonaa TTC:n metrojunissa ja 2,4 miljoonaa VIA Railin kaukojunissa. Matkustajien määrä on kaksi kertaa suurempi kuin Toronton kansainvälisellä lentoasemalla.


title: Union Station (Toronto)

text: Union Stationin kautta on kulkenut vain vähän tavaraliikennettä 1950-luvun lopun jälkeen. GO Transit rakensi 1960-luvulla Toronton ympäristöön useita ratapihoja, jonne valtaosa kaupungin rahdista kuljetetaan.


title: Union Station (Toronto)

text: GO Transit liikennöi seuraavia paikallisliikenteen linjoja Union Stationilta Suur-Toronton ja Etelä-Ontarion alueelle:


title: Union Station (Toronto)

text: GO Transitin junamatkustajista 91 prosenttia käyttää Union Stationia matkansa aikana. Junaliikenteen lisäksi yhtiö liikennöi päivittäin yli 600 linja-autovuoroa Suur-Toronton alueelle rautatieaseman yhteydessä toimivalta linja-autoterminaalilta. GO Transitin junia ja busseja käyttää päivittäin noin 165 000 matkustajaa. Määrän on arvioitu kaksinkertaistuvan vuoteen 2030 mennessä yhtiön laajentaessa toimintaansa.


title: Union Station (Toronto)

text: Union Station on VIA Railin eniten käyttämä rautatieasema Kanadassa, ja arviolta puolet yhtiön kaikista asiakkaista matkustaa sen kautta. Aseman kautta kulkee päivittäin 50 VIA Railin junavuoroa, joilla matkustaa noin 5 000 matkustajaa. The Canadian kulkee 2–3 kertaa viikossa Vancouveriin Winnipegin, Saskatoonin, Edmontonin ja Jasperin kautta. Yhteistyössä yhdysvaltalaisen Amtrakin kanssa liikennöity Maple Leaf kulkee päivittäin New Yorkin Penn Stationille Niagara Fallsin ja Buffalon kautta. Buffalosta on myös jatkoyhteys Chicagoon.


title: Union Station (Toronto)

text: Lisäksi VIA Railillä on päivittäin useita junavuoroja Torontosta Windsoriin, Londoniin ja Sarniaan lännessä sekä Montrealiin, Ottawaan ja Kingstoniin idässä. Montrealista on jatkoyhteyksiä useisiin kaupunkeihin Quebecissä, New Brunswickissa ja Nova Scotiassa.


title: Union Station (Toronto)

text: Union Stationin yhteydessä toimii Toronto Transit Commissionin neljänneksi vilkkain metroasema, jota käyttää päivittäin noin 75 000 matkustajaa. Metroasemalta alkaa myös kaksi raitiovaunulinjaa, joista numero 509 kulkee lähelle Exhibition Placea Queens Quaytä pitkin ja numero 510 Spadinan metroasemalle Queens Quaytä ja Spadina Avenueta pitkin. Lisäksi TTC liikennöi asemarakennuksen edestä kahta linja-autovuoroa Yonge Streetiä pitkin pohjoiseen.


title: Union Station (Toronto)

text: Metrolinx aloitti kesäkuussa 2015 uuden Union Pearson Express -junavuoron, jota liikennöidään Union Stationilta Toronton lentoaseman Terminaaliin 1 joka päivä klo 5.00–2.00 viidentoista minuutin vuorovälein. Junamatka kestää 25 minuuttia ja siihen sisältyy pysähdykset Bloorin ja Westonin GO-asemilla.


title: Selma (elokuva)

text: Selma on vuonna 2014 ensi-iltansa saanut Ava DuVernayn ohjaama historiallinen draamaelokuva. Elokuvan pääosissa ovat David Oyelowo, Tom Wilkinson, Common ja Carmen Ejogo.


title: Selma (elokuva)

text: Elokuva kertoo vuoden 1965 Selma–Montgomery-marsseista.


title: Ava DuVernay

text: Ava DuVernay (s. 24. elokuuta 1972 Los Angeles, Kalifornia, Yhdysvallat) on yhdysvaltalainen elokuvantekijä. Hän on ohjannut elokuvat "This Is the Life" (2008), "I Will Follow" (2010) ja "Middle of Nowhere" (2012). Vuonna 2014 hänestä tuli ensimmäinen afroamerikkalainen naisohjaaja, joka on saanut parhaan ohjauksen Golden Globe -ehdokkuuden elokuvallaan "Selma".


title: Ava DuVernay

text: Yhdysvaltalainen aikakauslehti Time listasi hänet Venus Williamsin kirjoituksella vuonna 2017 maailman sadan vaikutusvaltaisimman ihmisen joukkoon (Time 100 -lista, luokkaan taiteilijat). Talousjulkaisu Fortune valitsi hänet vuoden 2017 maailman parhaiden johtajien (World’s Greatest Leaders) joukkoon sijalle 6/50. DuVernaylla oli tuolloin ohjattavanaan 100 miljoonan dollarin budjetilla tehtävä Disney-elokuva. Hänellä oli yli 600 000 seuraajaa Twitterissä.


title: Cake (elokuva)

text: Cake on vuonna 2014 ensi-iltansa saanut Daniel Barnzin ohjaama draamaelokuva. Sen pääosissa ovat Jennifer Aniston, Adriana Barraza, Felicity Huffman, William H. Macy, Anna Kendrick ja Sam Worthington. Aniston näyttelee Claire Simmonsia, joka kärsii kroonisista kivuista ja tutustuu tukiryhmänsä jäsenen leskeen.


title: Cake (elokuva)

text: Rotten Tomatoes -sivuston mukaan 11 arvostelun perusteella laskettuna kriitikoiden arvosteluista 45 prosenttia oli positiivisia.


title: Mango (eläin)

text: Mango ("Crossarchus obscurus") on mangustien heimoon kuuluva nisäkäslaji ja kaukaista sukua kissapedoille ja kärpille. Mangon elinaluetta ovat Länsi-Afrikan metsäseudut Norsunluurannikolla, Ghanassa, Guineassa, Liberia ja Sierra Leonessa.


title: Mango (eläin)

text: Mangon paino on keskimäärin kilon ja pituus 30 cm. Mango elää laumoissa, joissa on 10–20 eläintä. Niiden ravintoa ovat pienet jyrsijät, hyönteiset ja toisinaan marjat.


title: Mango (eläin)

text: Nisäkäsnimistötoimikunta ehdotti vuonna 2008 mangolle uutta suomenkielistä nimeä "kusimanse", joka on englannin, saksan ja hollannin kielessä käytetty nimi. Suomen kielen lautakunta piti "kusimansea" tyyliltään häiritsevän poikkeavana ja lausunnossaan suositti, että nisäkäsnimistötoimikunta tarkastelee aineistoaan uudelleen ja ottaa huomioon mm. ehdotettujen muutosten vaikutuksen suomen kielen puhujien kokemuspiiriin ja yhteiskuntaan.


title: Cheese

text: Cheese on belgialaisen laulaja-lauluntekijä Stromaen vuonna 2010 julkaistu studioalbumi. Albumi sisältää ”Alors on danse” -kappaleen, joka menestyi hyvin maailmalla.


title: FS Amazone (S639)

text: Amazone (runkonumero S639) oli Ranskan laivaston Aréthuse-luokan sukellusvene.


title: FS Amazone (S639)

text: Alus tilattiin Cherbourgin laivastontelakalta. Sen köli laskettiin lokakuussa 1955 ja alus laskettiin vesille 3. huhtikuuta 1958. Alus otettiin palvelukseen 1. heinäkuuta 1959.


title: FS Amazone (S639)

text: "Aréthuse" sijoitettiin palvelukseen otettaessa Brestiin ja se oli Algerian sotatoimien ajan 1959-1963 Mers el Kebiriin sijoitetussa Atlantin laivaston 1. sukellusvenelaivueessa (). Se siirrettiin 1963 Touloniin. Alus poistettiin palveluksesta 2. kesäkuuta 1980. "Duquesne" upotti aluksen hylyn 9. elokuuta 1989 Malafon-ohjuksella.


title: Jai Courtney

text: Jai Courtney (s. 15. maaliskuuta 1986 Sydney, Australia) on australialainen näyttelijä, joka on esiintynyt muun muassa elokuvissa "A Good Day to Die Hard" (2013) ja "Divergent – Outolintu" (2014).


title: Maps to the Stars

text: Maps to the Stars on vuonna 2014 ensi-iltansa saanut David Cronenbergn ohjaama draamaelokuva. Sen pääosissa ovat Julianne Moore, Mia Wasikowska, John Cusack, Robert Pattinson, Olivia Williams, Sarah Gadon ja Evan Bird.


title: Maps to the Stars

text: Elokuva sai ensi-iltansa Cannesin elokuvajuhlilla vuonna 2014, jossa Julianne Moore palkittiin parhaan naisnäyttelijän palkinnolla. Moore sai Havana Segrandin roolistaan myös parhaan naispääosan Golden Globe -ehdokkuuden.


title: Maps to the Stars

text: Ilta-Sanomien Tarmo Poussu antoi elokuvalle neljä tähteä viidestä ja kirjoittaa arvostelussaan: ”Maps to the Stars lienee synkin ja raadollisin koskaan tehty elokuva elämästä Hollywoodin koreiden kulissien takana. Sitä voisi luonnehtia murhaavaksi satiiriksi, mutta David Cronenbergin jäätävä kerronta saa naurun takertumaan katsojan kurkkuun.”


title: Revähdys

text: Revähdys on äkillisen ja voimakkaan venytyksen aiheuttama vaurio nivelsiteessä tai lihaksessa. Revähdyksessä lihassäikeitä menee poikki toisin kuin lievemmässä venähdyksessä. Lihas voi revetä sen rungon alueelta tai kiinnittymiskohdasta. Vamma-alueen alapuolelle nousee yleensä mustelma, ja alue turpoaa. Alue on kosketteluarka, ja sen liikuttelu tekee kipeää. Kipu ja liikerajoitus on kovempi kuin venähdyksessä. Toipumisaika on noin kahdesta kuuteen viikkoa, ja katkenneiden lihassäikeiden tilalle tulee ensisijaisesti sidekudosta.


title: Revähdys

text: Revähdyksen ensiapuna on kylmähoito. Kivun lievennettyä revähtänyttä lihasta on hyvä venyttää ja liikutella kevyesti. Se estää arpikudoksen syntymistä ja myös uusia revähdyksiä. Akuutissa vaiheessa (noin 2–7 vrk) lämpö ja liikuttelu vilkastuttavat lihaksen aineenvaihduntaa ja edesauttavat paranemista. Lihasta voi kuntouttaa esimerkiksi fysioterapialla.


title: Revähdys

text: Revähdys on yleinen urheiluvamma. Revähdyksiä voi ehkäistä kunnollisella lämmittelyllä ennen liikuntasuoritusta.


title: Veronica Roth

text: Veronica Roth (s. 19. elokuuta 1988 New York, Yhdysvallat) on yhdysvaltalainen nuortenkirjailija.


title: Veronica Roth

text: Roth on tunnettu "Outolintu"-kirjasarjastaan, joka on nuorten dystopiatrilogia. Kirjoissa tulevaisuuden yhteiskunnassa ihmiset jaetaan kykyjensä ja ominaisuuksiensa mukaan viiteen erilaiseen ryhmään nimeltään Vaatimattomat, Sopuisat, Rehdit, Uskaliaat ja Terävät.


title: Veronica Roth

text: "Outolintu"-trilogiasta on myös tehty neliosainen elokuvasarja. Sarjan ensimmäinen osa "Divergent – Outolintu" sai ensi-iltansa vuonna 2014 ja sarjan toisen osan "" ensi-ilta oli 20. maaliskuuta 2015. Trilogian viimeinen kirja "Uskollinen" ("Allegiant") jaettiin kahdeksi elokuvaksi. Ensimmäisen osan "" ensi-ilta oli 16. maaliskuuta 2016 ja elokuvan huonon menestyksen takia toinen osa "" julkaistaan vain televisiossa.


title: Tehtäväperusteinen tiedonhaku

text: Tiedonhaku on ihmiselle tyypillistä toimintaa, joka rinnastetaan oppimiseen ja ongelmanratkaisuun. Tiedonhaku on sidoksissa kulloiseenkin tilanteeseen. Tietoa haetaan jonkin tehtävän suorittamiseksi - oli tehtävä sitten vapaa-aikaan liittyvä tai työtehtävä.


title: Tehtäväperusteinen tiedonhaku

text: Tehtäväperusteisella tiedonhaulla tarkoitetaan käsillä olevan tehtävän vaatimuksien tuomaa vaikutusta tiedonhakuprosessiin.


title: Tehtäväperusteinen tiedonhaku

text: Tehtäväperusteisen tiedonhaun tutkimus on osoittanut, että tehtävä (’task’) ja tavoite (’goal’) ohjaavat tiedonhakua . Tiedonhaku ei tapahdu tyhjiössä vaan sitä ohjaavat erilaiset tehtävät . Tehtäviä taas ohjaa tavoite . Tehtävä ja tavoite eivät pelkästään ohjaa tiedonhakuun, vaan ne myös ohjaavat sitä, miten tietoa haetaan .


title: Tehtäväperusteinen tiedonhaku

text: Jotta tiedonhakua ja tiedonhankintaa voidaan ymmärtää, tulee käsitteet tehtävä ja tavoite määritellä. Tutkimuksissa tavoite on jaettu neljään eri ryhmään. Nämä ryhmät ovat pitkän tähtäimen tavoite (käyttäjän henkilökohtainen, pitkän tähtäimen tavoite kuten tohtorin tutkinnon suorittaminen), johtava hakutavoite (käyttäjän tämänhetkinen tavoite, joka johtaa tiedonhakuun kuten esseen kirjoittaminen), tämänhetkinen hakutavoite (viittaa tarkkoihin hakutuloksiin, joita käyttäjä suunnittelee hankkivansa, esimerkiksi relevantin kirjallisuuden löytäminen tehtävää varten) sekä ryhmä alatavoitteita, jotka on saavutettava ennen sen hetkisen hakutavoitteen täyttymistä.


title: Tehtäväperusteinen tiedonhaku

text: Tehtävä voidaan jakaa kahteen eri tasoon; työtehtävään ja hakutehtävään. Työtehtävä on tehtävä, joka johtaa tiedonhakuun. Hakutehtävä taas määrittelee sen, mitä tiedonhakija hakee.


title: Tehtäväperusteinen tiedonhaku

text: Työtehtävän ulottuvuus voidaan jakaa kolmeen osaan; luonteeseen, vaiheisiin ja aikaan .


title: Tehtäväperusteinen tiedonhaku

text: Tehtävän luonne määrittelee tehtävän. Työtehtävän luonteen voi jakaa kolmeen ryhmään; rutiini, tyypillinen ja epätyypillinen. Rutiinitehtävät ovat tavanomaisia tehtäviä, joita suoritetaan toistuvasti. Tyypillinen tehtävä kuuluu ryhmään tehtäviä, joita ollaan totuttu suorittamaan, mutta sen hetkistä tehtävää ei olla tehty aiemmin. Epätyypilliset tehtävät ovat puolestaan tehtäviä, joihin ei olla törmätty aiemmin.


title: Tehtäväperusteinen tiedonhaku

text: Tehtävällä voi olla erilaisia vaiheita. Tutkimuksissa on tunnistettu kolme tehtävän vaihetta: pre-focus, formulation ja post-focus. Pre-focus -vaiheessa käyttäjät tutustuvat tehtävän ideaan ja etsivät taustatietoa. Formulation-vaiheessa tehtävän idea tarkentuu, taustatietoa etsitään yhä. Post-focus -vaiheessa taas etsitään tarkennettua tietoa liittyen tehtävään.


title: Tehtäväperusteinen tiedonhaku

text: Tehtävälle sallittu aika määrittelee myös sitä, kuinka tietoa haetaan. Tehtävä voidaan jakaa esimerkiksi erittäin kiireellisiin, kiireellisiin ja ei-kiireellisiin tehtäviin. Kiireiseen tehtävään liittyy luonnollisesti vähemmän tiedonhakua aikarajoitteen vuoksi. Aika vaihtelee kontekstista riippuen. Tietyssä ympäristössä ei-kiireellinen tehtävä voi olla esimerkiksi tehtävä, joka tulee tehdä vuorokaudessa. Jossakin toisessa ympäristössä ei-kiireellinen tehtävä voi olla tehtävä, jonka tekemiseen on aikaa kuukausi.


title: Tehtäväperusteinen tiedonhaku

text: Hakutehtävän ulottuvuudet voidaan jakaa seuraaviin osiin: tehtävän alkuperä, tehtävän tyyppi ja tehtävän joustavuus. Tehtävän alkuperä viittaa siihen, onko tehtävä lähtöisin käyttäjän omalta puolelta vai onko tehtävän antanut käyttäjälle esimerkiksi asiakas tai esimies. Tehtävän tyyppi viittaa siihen, mitä tiedolla tehdään, esimerkiksi tiedon päivitys, tietyn tiedon hakeminen, tietyn tunnetun lähteen hakeminen ja tiedon etsiminen samasta aiheesta. Tehtävän joustavuus viittaa siihen, voiko käyttäjä muuttaa tai muokata tehtävää. Joustavuus luokitellaan kolmeen eri luokkaan; erittäin joustava, joustava ja joustamaton. Esimerkiksi työympäristössä tehtävät ovat monesti joustamattomia ja akateemisessa ympäristössä ne voivat etenkin aiheen valinnan suhteen olla joustavia tai erittäin joustavia.


title: Tehtäväperusteinen tiedonhaku

text: Tehtävän ominaisuuksista erityisesti kompleksisuudella on todettu olevan yhteys tiedonhakuun ja -hankintaan. Kompleksisuuteen vaikuttavat käsitykset työtehtävän tavoitteista, tarvittavista tietojärjestelmistä sekä tehtävän prosessin tuntemus. Selkeimmät erot ovat yksinkertaisten ja monimutkaisten tehtävien välillä. Tehtävän kompleksisuus määritellään tehtävän suorittajan oman arvion sekä hänen tehtävään liittyvien ennakkotietojensa perusteella. Tehtävän suorittajan kokemus kompleksisuudesta on selvemmin yhteydessä tehtävän suoritustapoihin kuin ennakkotietojen määrä. Se, kuinka tehtävä ymmärretään, vaikuttaa myös siihen, miten sitä lähdetään suorittamaan.


title: Tehtäväperusteinen tiedonhaku

text: Tehtävän kompleksisuus määrittelee sen, millaista tietoa haetaan, millaisia kanavia käytetään ja millaisia lähteitä tarvitaan. Mitä korkeampi tehtävän kompleksisuus on, sitä enemmän tietotyyppejä ja -lähteitä tarvitaan.


title: Tehtäväperusteinen tiedonhaku

text: Tehtävän kompleksisuuden on todettu olevan yhteydessä myös tehtyjen hakujen määrään. Mitä monimutkaisemmaksi tehtävä koetaan, sitä enemmän syntyy tiedontarpeita, minkä johdosta tehdään enemmän hakuja.


title: Tehtäväperusteinen tiedonhaku

text: Hakijan tehtävän suorittamisen aikana kasvava tietämys tehtävästä vaikuttaa siihen, millaisia hakutermejä hakija valitsee. Tietämyksen kasvaessa hakutermit muuttuvat spesifisemmiksi.


title: Tehtäväperusteinen tiedonhaku

text: Haun tulosta arvioidaan sen mukaan, miten se auttaa tehtävän asettamien vaatimusten ratkaisemisessa. Hakijan tekemän tuloksen relevanssiarvion perusteella hakutehtävä joko tulee tehdyksi, johtaa lisätiedon hakemisen tarpeeseen tai tulee mahdottomaksi suorittaa ja se voidaan hylätä.


title: Flying Tiger Line

text: Flying Tiger Line (IATA: FT, ICAO: FTL, kutsukoodi: Tiger, tunnetaan myös nimellä Flying Tigers) oli Yhdysvaltain ensimmäinen säännöllisiä lentoja lentänyt rahtilentoyhtiö. Se lensi paljon asevoimien tilauslentoja kylmän sodan aikana sekä omilla rahtikoneillaan että vuokratuilla matkustajakoneilla. Federal Express osti Flying Tiger Linen vuonna 1988, ja yhtiö lopetti toimintansa seuraavana vuonna.


title: Flying Tiger Line

text:
Flying Tiger Linen perusti lentäjä Robert William Prescott. Yhtiön kotipaikka oli Kalifornian Westchesterissä Los Angelesin kansainvälisen lentoaseman alueella.
Flying Tiger Line sai nimensä Yhdysvaltain ilmavoimien Flying Tigers -vapaaehtoisjoukon mukaan, jossa yhtiön perustaja Prescott lensi toisessa maailmansodassa. Flying Tiger Line aloitti toimintansa vuonna 1945 kymmenen entisen Flying Tigers -vapaaehtoislentäjän voimin. Yhtiön nimi oli tuolloin National Skyways Freight. Yhtiön kalusto koostui aluksi seitsemästä Yhdysvaltain laivastolta hankitusta Budd Companyn valmistamasta C93 Conestoga -rahtikoneesta. Aloitukseen tarvitusta pääomasta puolet saatiin lentäjiltä ja toinen puoli kalifornialaiselta öljypohatalta Samuel B. Mosherilta. Seuraavaien neljän vuoden ajan Flying Tiger Line kuljetti rahtia kaikkialle Yhdysvalloissa ja yhtiön laajentuessa myös tarvikkeita yhdysvaltalaisjoukoille Japanin miehityksen aikana.


title: Flying Tiger Line

text:
Vuonna 1949 Civil Aeronautics Board antoi Flying Tiger Linelle luvan lentää Yhdysvaltain ensimmäistä säännöllistä rahtireittiä Los Angelesista San Franciscon kautta Bostoniin. Pian sen jälkeen yhtiö alkoi myös vuokrata matkustajakoneita ryhmille. Se oli Super Constellation-, DC-4- ja DC-6- koneillaan 1950-luvun suurin Atlantin ylittävien tilauslentojen operaattori.
Korean sodan aikana Flying Tiger Line lennätti joukkoja ja tarvikkeita Yhdysvalloista Aasiaan. Yhtiö sai myöhemmin palkinnoksi luvan avata rahtireitin Japaniin, Kiinaan ja Kaakkois-Aasiaan. Yhtiö oli suuressa roolissa myös Distant Early Warning Line -varhaisvaroitusjärjestelmän rakentamisessa lennättäen välineistöä Pohjois-Kanadan ja Alaskan syrjäseuduille.


title: Flying Tiger Line

text: Flying Tiger Line otti käyttöönsä kääntyväpyrstöisen Canadair CL-44 -rahtikoneen vuonna 1961. Siitä tuli yksi maailman ensimmäisistä rahtilavallisia kuljettavista lentoyhtiöistä. 27. syyskuuta 1965 sen laivastoon liittyi ensimmäinen suihkukone, ensimmäinen neljästä sen tilaamasta Boeing 707 -koneesta. Tämä konetyyppi oli kuitenkin käytössä vain joitakin vuosia ennen kuin se korvattiin Douglas DC-8 -koneilla, joiden lentoonlähtöpaino oli suurempi. Yhtiön esimmäinen Douglas DC-8-63F toimitettiin 26. kesäkuuta 1968, ja loput 18 vuoteen 1972 mennessä.


title: Flying Tiger Line

text: Vuonna 1974 Flying Tiger Line sai ensimmäisen Boeing 747 -koneensa. Sen jälkeen yhtiö tilasi uusia Boeing 747-249F -rahtikoneita, jotka olivat 373 000 kilogramman painoisina aikansa raskaimpia kaupallisia lentokoneita. Näissä koneissa oli vahvat laskutelineet ja tehokkaammat moottorit, ja niihin mahtui yhtä aikaa yli 110 000 kilogrammaa polttoainetta ja yhtä paljon rahtia, jota voitiin lastata sekä nokan kautta että sivuovesta samaan aikaan. Lastaajat olivat kieltäytyneet työskentelemästä lähes 10 metrin korkeudella maanpinnasta, mikä olisi ollut tarpeen lastattaessa rahtia koneen ylätasolle. Niinpä 747:n "kyttyrään" asennettiin 19 ensimmäisen luokan istuinta. Niillä matkusti muun muassa karjankäsittelijöitä ja mekaanikkoja sekä siirtolennolla olevia lentäjiä ja lentoemäntiä.


title: Flying Tiger Line

text: Flying Tiger Line kuljetti tilauslennoilla myös karjaa ja muita eläimiä. Yhtiö kuljetti muun muassa lämminverisiä kilpahevosia ja näyttelyeläimiä Stanstedista, Englannista Melbourne Cupiin sekä siitoskarjaa esimerkiksi Japaniin ja Thaimaahan. Yhtiö sai mainetta kuljettamalla erikoisia lasteja, kuten SeaWorldin Shamu-miekkavalaan ja Vapaudenpatsaan soihdun.


title: Flying Tiger Line

text: 1980-luvun puolivälissä Flying Tiger Line lensi säännöllisiä rahtilentoja 58 maahan kuudella mantereella. Se nousi Pan American World Airwaysin ohi maailman suurimmaksi lentorahdin kujettajaksi vuonna 1980 hankittuaan omistukseensa kilpailevan Seabord World Airlinesin. Yhtiö lensi myös lentoja asevoimien puolesta, huomattavimpana esimerkkinä DC-8 -lennot Travisin lentotukikohdasta, Kaliforniasta Japaniin 1970-luvulla ja viikoittaiset 747-matkustajalennot Clarkin lentotukikohdasta, Filippiineiltä St. Louisiin Japanin, Alaskan ja Los Angelesin kautta 1980-luvulla.


title: Flying Tiger Line

text: Flying Tiger Linen palkkalistoilla oli enimmillään noin 251 lentoemäntää ja 998 lentäjää. Suuria miehistötukikohtia olivat Los Angeles, New York ja Ohion Lockbourne (Rickenbackerin kansainvälinen lentoasema). Los Angelesissa yhtiöllä oli omat tilat lentokoneiden ja suihkumoottorien huollolle. Flyin Tiger Line valmisti myös lentokoneisiin sopivia eläinkuljetuskontteja, joista jotkut olivat samankokoisia ja -muotoisia kuin FedExin lentotoiminnassaan käyttämät AMJ-kontit. Yhtiöllä oli jopa oma levymerkki Happy Tiger Records vuodesta 1969 vuoteen 1971.


title: Flying Tiger Line

text: Lentoliikenteen säännöstelyn loputtua Yhdysvalloissa lisääntynyt kilpailu pienensi yhtiön tuloja. Emoyhtiö Tiger International yritti monipuolistaa Flying Tiger Linen toimintaa, mutta yhtiö teki tappiota vuonna 1981. Federal Express osti Flying Tiger Linen joulukuussa 1988. Yhtiö liitettiin FedEx Expressiin 7. elokuuta 1989.


title: Flying Tiger Line

text: Myyntinsä aikaan Flying Tiger Linella oli käytössä seuraavat lentokoneet:


title: Artturi Raula

text: Artturi Raula (vuoteen 1926 "Johannes Artturi Ludvig Virtanen", 13. elokuuta 1893 Maaria – 7. elokuuta 1984 Helsinki) oli suomalainen mainonnan ja markkinatutkimuksen uranuurtaja, joka perusti Suomen Gallup Oy:n ja toimi 26 vuotta sen toimitusjohtajana 1945–1971.


title: Artturi Raula

text: Artturi Raula pääsi ylioppilaaksi 1914 ja suoritti 1917 filosofian kandidaatin tutkinnon oppiaineinaan englanti, saksa ja venäjä. Venäjän vallankumousta hän seurasi Valtionrautateiden konttoriharjoittelijana Pietarissa. Vuosina 1918–1921 hän matkusteli Suomen Tietotoimiston toimittajana Saksassa, Englannissa ja Yhdysvalloissa. Vuodesta 1921 Raula siirtyi liike-elämään ja toimi ensin General Motorsin Suomen-osaston hoitajana Tukholmassa ja sitten Suomen Valtamerentakaisen Kauppayhtiön tehtävissä. Vuonna 1932 Raula siirtyi kumiyhtiö Goodyear Oy:n konttoripäälliköksi ja 1942 mainostoimisto Oy SEK Ab:n apulaisjohtajaksi.


title: Artturi Raula

text: Sotien jälkeen 1945 päätettiin Raulan myötävaikutuksella perustaa Suomeenkin markkinatutkimusyritys Suomen Gallup Oy. Raula nimitettiin sen toimitusjohtajaksi, ja tätä tehtävää hän hoiti aina vuoteen 1971 saakka. Pian Gallupilla oli jo noin 150 haastattelijaa eri puolilla Suomea ja ensimmäisinä toimeksiantajinaan kansainvälisten yritysten lisäksi Oy Alkoholiliike Ab, SOK ja Yleisradio. Raula toimi 1950-luvulla lyhyesti myös Oy Mainos Taucher Ab:n osastopäällikkönä ja 1952–1972 Sanoma Osakeyhtiön tutkimustehtävissä.


title: Artturi Raula

text: Artturi Raula oli Euroopan markkinatutkijain liiton ESOMARin ja Maailman mielipidetutkijain yhdistyksen Suomen edustaja 1946–1964. Vuonna 1928 oli perustamassa Reklaamimiesten Kerhoa, josta sittemmin on kehittynyt MARK Suomen Markkinointiliitto.


title: Artturi Raula

text: Vuonna 1929 Raula suomensi yhdysvaltalaisen Claude Hopkinsin teoksen "Elämäni mainosmiehenä" vuonna 1930 perustetun Myynti- ja Mainoskoulun oppikirjaksi. Vuonna 1932 syntyi oppikirja "Mainonnan perusteet", jota Arvo Litukan uudistamana käytettiin oppikirjana vielä 1960-luvullakin. 1950-luvun alun ASLA-Fulbright-stipendimatkastaan Raula kirjoitti kirjan "Miten Amerikassa tehdään ja tutkitaan mainontaa" (Taucher 1952). Raula toimi lisäksi Mainostaja-lehden päätoimittajana 1939–1954 ja kirjoitti useita artikkeleita Liiketaito-lehteen ja Helsingin Sanomiin.


title: Artturi Raula

text: Artturi Raulan saamiin huomionosoituksiin kuuluvat Pohjoismaisen Markkinointiliiton kultamitali 1959 sekä Mainonnan monitaho -palkinto 1969.


title: Anisophylleaceae

text: Anisophylleaceae on koppisiemenisten Cucurbitales-lahkoon (mm. kurkkukasvit, Cucurbitaceae) kuuluva pieni kasviheimo.


title: Anisophylleaceae

text: Heimon kasvit ovat melko huomiota herättämättömiä puita tai pensaita, joihin kerääntyy alumiinia. Lehdet ovat ehytlaitaisia, usein melko nahkeita ja enemmän tai vähemmän vinotyvisiä, harvoin korvakkeellisia. Kukinto on haarainen, terttumainen tai tähkämäinen ja siinä on pieniä kukkia. Terälehdet ovat tavallisesti liuskaisia ja enemmän tai vähemmän hederyhmiä ympäröiviä. Hetiö on obdiplostemoninen, so. heteet sijaitsevat kahdessa kiehkurassa ja ulkokiehkuran heteet ovat kohdakkain terälehtien kanssa. Kukassa on erillisistä liuskoista koostuva mesiäinen. Sikiäin on kehänalainen, luotti laajentunut tai pistemäinen. Siemenaiheet ovat usein yksikalvoisia. Hedelmä on yksisiemeninen ja verhiöllinen.


title: Anisophylleaceae

text: Heimo on trooppinen ja esiintyy kaikilla tropiikin aleuilla (pantrooppinen).


title: Anisophylleaceae

text: Anisophylleaceae on aikaisemmin viety mangrovepuukasveihin (Rhizophoraceae, nykyään lahkossa Malpighiales) tai niiden yhteyteen, joista ne kuitenkin poikkeavat monessa suhteessa. Heimossa on neljä sukua ja 34 lajia, ja suvut jakautuvat kahteen kladiin eli evoluutiopuun haaraan, joiden synty sijoittunee ajassa noin 85 miljoonan vuoden taakse:Suvut:


title: Roland Carey

text: Roland Carey ("Henri Louis Roland Carey", 20. helmikuuta 1933 Lausanne) on sveitsiläissyntyinen elokuvanäyttelijä.


title: Roland Carey

text: Sveitsin ja Ranskan kansalaisuudet omaava Carey syntyi irlantilais-ranskalaiseen perheeseen. Hän opiskeli Pariisin konservatoriossa ja työskenteli näyttelijänä Pariisin teattereissa. Vuodesta 1951 lähtien hän esitti sivuosia ranskalaisissa elokuvissa ja toimi vuonna 1956 Burt Lancasterin sijaisnäyttelijänä elokuvassa "Trapetsi" ("Trapeze"). 1950-luvun lopussa Carey kokeili onneaan Hollywoodissa, mutta palasi pian Eurooppaan, jossa hän sai pääosan italialaisessa Riccardo Fredan elokuvassa "I giganti della Tessaglia" (1960). Sen jälkeen Carey näytteli italialaisissa peplumfilmeissä, esiintyi muutamissa toimintaelokuvissa taiteilijanimellä "Rod Carter" sekä työskenteli paljon ääninäyttelijänä. 1980-luvun alussa hänet nähtiin myös pornoelokuvissa. Sveitsissä ja Firenzen lähellä asuvan näyttelijän ura jatkui 2000-luvun alkuun saakka.


title: Lucas Carlsson

text: Lucas Carlsson (s. 5. heinäkuuta 1997 Gävle, Ruotsi) on ruotsalainen jääkiekkopuolustaja, joka edustaa NHL-joukkue Chicago Blackhawksin organisaatiossa. Hän pelannee lähinnä AHL-joukkue Rockford IceHogsissa.


title: Lucas Carlsson

text: Carlsson on Hille/Åbyggeby IK:n kasvatti. Hän siirtyi 15-vuotiaana Brynäs IF:ään. Kaudella 2012–2013 Carlsson voitti J18 Allsvenskanissa joukkueensa sisäisen tehotilaston lukemalla +12. Hän voitti kauden päätteeksi sekä J18 Allsvenskanin mestaruuden että U16 SM:n hopeaa. Kaudella 2013–2014 Carlsson oli J18 Elitissä Brynäsin tehokkain puolustaja tehoilla 8+14=22, kuten myös J18 Allsvenskanissa Johan Grönquistin kanssa tehoilla 6+4=10.


title: Lucas Carlsson

text: Kaudella 2014–2015 Carlsson nousi joukkueensa varakapteeniksi. Hän oli J18 Allsvenskanissa Brynäsin tehokkain puolustaja Marcus Erssonin kanssa tehoilla 6+2=8. Pudotuspeleissä Carlsson oli joukkueen paras maalintekijä ja jakoi sisäisen pistepörssin voiton Jens Lööken kanssa tehoilla 4+2=6, kuten myös sisäisen tehotilaston voiton lukemalla +5. Hän voitti kauden päätteeksi J18 Allsvenskanin mestaruuden ja valittiin pudotuspelien arvokkaimmaksi pelaajaksi. Suurimman osan kaudestaan Carlsson pelasi kuitenkin Brynäsin J20-junioreissa, joiden eniten maaleja tehnyt puolustaja hän oli kuudella osumallaan Pontus Broengin kanssa. Vain 17-vuotias Carlsson debytoi kauden aikana myös seuran SHL-joukkueessa, jossa hän pelasi 16 runkosarja- ja yhden playoff-ottelun tehden yhden syöttöpisteen. Carlsson sai tililleen ensimmäisen SHL-ottelunsa 21. lokakuuta 2014 Skellefteå AIK:ta vastaan. Hän jäi ottelussa kuitenkin ilman peliaikaa. Carlsson sai ensimmäiset jääaikansa SHL:ssä seuraavassa ottelussaan 23. lokakuuta 2014 vieraissa Linköping HC:tä vastaan, jolloin hän pelasi 10.56 minuuttia.


title: Lucas Carlsson

text: Varsinaisella SHL:n tulokaskaudellaan 2015–2016 Carlsson teki Brynäsissä 35 runkosarjaottelussa tehot 4+5=9 ja kolmessa playoff-ottelussa kaksi syöttöpistettä. Hän teki SHL-uransa avausmaalin 27. tammikuuta 2016 vieraissa Karlskrona HK:ta vastaan. Carlssonin uran kolmas maali syntyi näyttävästi 6. helmikuuta 2016 Örebro HK:ta vastaan, kun hän toi kiekon yksin omalta puolustusalueeltaan koko kentän halki ja siirsi kiekon läpiajon päätteeksi maaliin. Carlssonin osuma palkittiin kauden päätteeksi SHL:n vuoden maalina. Hän pelasi ison osan kaudestaan vielä myös Brynäsin J20-junioreissa.


title: Lucas Carlsson

text: Chicago Blackhawks varasi Carlssonin neljännellä kierroksella 110. pelaajana . Kaudella 2016–2017 hän teki SHL:n yhden kauden piste-ennätyksensä tehoilla 3+8=11. Carlsson voitti kauden päätteeksi SHL-hopeaa. Toukokuussa 2017 hän teki Brynäsin kanssa vuoden mittaisen jatkosopimuksen. Kaudella 2017–2018 Carlsson teki SHL:n runkosarjassa 17 tehopistettä ja hän oli seitsemällä osumallaan joukkueensa eniten maaleja tehnyt puolustaja.


title: Lucas Carlsson

text: Toukokuussa 2018 Carlsson teki kolmivuotisen tulokassopimuksen Chicago Blackhawksin kanssa.


title: Lucas Carlsson

text: Carlsson pelasi alle 20-vuotiaiden MM-kilpailuissa vuonna 2017, jolloin hän voitti koko turnauksen tehotilaston lukemalla +9. Carlsson pelasi myös alle 18-vuotiaiden MM-kilpailuissa vuonna 2015, jolloin valmennus valitsi hänet Ruotsin turnauksen yhdeksi kolmesta parhaasta pelaajasta.


title: Lucas Carlsson

text: Carlsson pelasi myös alle 18-vuotiaiden Ivan Hlinkan muistoturnauksessa vuonna 2014 sekä samana vuonna World U-17 Hockey Challengessa. Yhteensä hän on pelannut 16 nuorten ja 44 poikien maaottelua.


title: Lucas Carlsson

text: Carlssonin pikkusisko Wilma pelaa puolustajana Brynäsin naisten SDHL-joukkueessa.


title: Raskasta joulua

text: Raskasta joulua on tuottaja ja kitaristi Erkka Korhosen vuonna 2004 perustama musiikkiprojekti, joka esittää joululauluja raskaammin sovitettuina versioina. Solisteinaan projektilla on tunnettuja suomalaisia metalli- ja rocklaulajia kuten Marco Hietala, Tony Kakko, Ari Koivunen, Tommi Salmela, Ville Tuomi, Kimmo Blom, Antti Railio, JP Leppäluoto, Pasi Rantanen, Antony Parviainen ja Jarkko Ahola.


title: Raskasta joulua

text: Trans-Siberian Orchestralta vaikutteita saaneen projektin ensimmäinen albumi "Raskasta joulua" ilmestyi vuonna 2004 T2 Productionsin julkaisemana. Joulukuussa 2005 projekti teki kolmen konsertin kiertueen, jonka herättämän kiinnostuksen myötä se sai levytyssopimuksen Warnerin kanssa. Jatkoalbumi "Raskaampaa joulua" ilmestyi vuonna 2006. Kiertueesta on sittemmin muodostunut jokavuotinen perinne, ja vuonna 2014 se järjestettiin kymmenennen kerran. Vuodesta 2013 alkaen Raskasta joulua on tehnyt yhteistyötä Kauneimmat joululaulut -tapahtuman kanssa.


title: Raskasta joulua

text: Spinefarmin julkaisema vuoden 2013 "Raskasta joulua" -albumi on saavuttanut myynnillään platinalevyrajan. Vuonna 2014 se sai jatkoa kahdesta uudesta albumista, "Ragnarok Juletide" ja "Raskasta joulua 2", joista edellinen on englanninkielinen. Vuonna 2015 julkaistiin "Tulkoon joulu – akustisesti", joka oli nimensä mukaisesti akustinen levy.


title: Raskasta joulua

text: Raskasta joulua -yhtyeessä soittavat Korhosen lisäksi kosketinsoittaja Vili Ollila (2005–), basisti Erkki Silvennoinen (2006–), rumpali Mirka Rantanen (2008–) ja kitaristi Tuomas Wäinölä (2008–).


title: Raskasta joulua

text: Projekti sai vuonna 2018 ”kesäversion”, kun Raskasta iskelmää -kokoonpano solisteinaan Kakko, Leppäluoto ja Railio esiintyi 29. kesäkuuta Iskelmä-festivaalilla. Samana päivänä julkaistiin single Kakon tulkitsemasta Freemanin ”Ajetaan tandemilla” -kappaleesta.


title: Michael McCarron

text: Michael McCarron (s. 7. maaliskuuta 1995 Macomb Township, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Montréal Canadiensin organisaatiossa. Hän pelaa lähinnä AHL-joukkue St. John's IceCapsissa. Canadiens varasi McCarronin ensimmäisellä kierroksella 25. pelaajana kesällä . Hän on pelipaikaltaan oikea laitahyökkääjä, mutta osaa pelata myös keskellä. Isokokoinen McCarron on peräti 198 cm pitkä ja 105 kg painava. Hän on pelityyliltään voimahyökkääjä.


title: Michael McCarron

text: McCarron pelasi kaudella 2010–2011 C-nuorten T1EHL-liigaa Honeybakedissa, jonka jälkeen OHL-joukkue Belleville Bulls varasi hänet 106. pelaajana kesällä 2011. McCarron siirtyi kaudeksi 2011–2012 kuitenkin Yhdysvaltain maajoukkueen kehitysohjelman mukaan ja pelasi mm. USHL-junioriliigaa. Kauden jälkeen hänet varasi erikseen USHL-joukkue Lincoln Stars numerolla 74. Samana kesänä Belleville Bulls kauppasi McCarronin pelaajaoikeudet London Knightsiin vaihdossa kesän 2015 viidennen kierroksen varausvuoroon. Hän jatkoi kaudella 2012–2013 pelejään US NTDP:ssä, jonka jäähypörssin McCarron voitti 182 minuutillaan. Hän pelasi kauden aikana myös CCM/USA Hockey All-American Prospects Gamessa.


title: Michael McCarron

text: Montréal Canadiens varasi McCarronin ensimmäisellä kierroksella 25. pelaajana . Hän oli varaustilaisuuden ensimmäinen USHL:stä varattu pelaaja. Jo saman kesän heinäkuussa McCarron teki kolmivuotisen tulokassopimuksen Canadiensin kanssa. Samalla hän siirtyi kaudeksi 2013–2014 OHL-joukkue London Knightsin vahvuuteen. McCarron edusti joukkuetta kauden päätteeksi myös Memorial Cupissa, jota Knights isännöi. Hän aloitti toisen OHL-kautensa 2014–2015 joukkueen varakapteenina, mutta Knights kauppasi McCarronin ja Dakota Mermisin vuoden 2015 vaihteessa kuitenkin Oshawa Generalsiin vaihdossa Cliff Pu'hun ja Josh Sterkiin. McCarron voitti Generalsissa OHL:n mestaruuden, J. Ross Robertson Cupin ja edusti joukkuetta Memorial Cupissa, jonka Generals myös voitti. McCarron valittiin turnauksen tähdistökentälliseen.


title: Michael McCarron

text: Kauden 2015–2016 McCarron aloitti AHL-joukkue St. John's IceCapsin vahvuudessa. Hän teki NHL-debyyttinsä Montréal Canadiensissa 19. joulukuuta 2015 vieraissa Dallas Starsia vastaan. McCarron sai ottelussa jääaikaa 12.20 minuuttia ja hän keräsi myös kaksi kahden minuutin jäähyä.


title: Michael McCarron

text: McCarron pelasi alle 18-vuotiaiden MM-kilpailuissa vuonna 2013, jolloin hän voitti hopeaa. McCarron pelasi myös World U-17 Hockey Challengessa vuonna 2012, jolloin hän voitti hopeaa.


title: Michael McCarron

text: McCarronin isoveli John edustaa AHL-joukkue Wilkes-Barre/Scranton Penguinsia ja hänellä on Edmonton Oilersin NHL-varaus vuodelta .


title: Spalding

text: Spalding on yhdysvaltalainen, vuonna 1876 perustettu urheiluvälinevalmistaja. Chicagossa perustetun yhtiön päämaja sijaitsee nykyään Bowling Greenissä, Kentuckyssä.


title: Spalding

text: Spalding tekee välineitä ja varusteita useisiin eri lajeihin, erityisesti koripalloon. Yhtiö on ollut NBA:n virallinen pelipallovalmistaja vuodesta 1983 lähtien. Muissakin lajeissa Spalding on erikoistunut erityisesti pallojen valmistamiseen.


title: Valvontalautakunta

text: Valvontalautakunta tarkoittaa seuraavia asioita:


title: Matti Suur-Hamari

text: Matti Lauri Antero Suur-Hamari (s. 31. toukokuuta 1986 Rovaniemi) on suomalainen vammaisluokissa kilpaileva lumilautailija. Hän kilpailee lumilautakrossissa. Hän voitti lajin Suomen mestaruuden kaudella 2017 ollen ensimmäinen paralautailija, joka on voittanut SM-kisoissa. Häntä valmentaa Mikko Wendelin.


title: Matti Suur-Hamari

text:
Suur-Hamari aloitti lumilautailun vuonna 1999. Hän joutui elokuussa 2009 moottoripyöräonnettomuuteen, jonka seurauksena hänen vasen jalkansa amputoitiin polvesta alaspäin. Suur-Hamari debytoi maailmancupissa kaudella 2013–2014 saavuttaen yhden voiton La Molinassa ja ollen kaudella maailmancupin kokonaispisteissä kolmas. Sotšin paralympialaisissa 2014 Suur-Hamari oli lumilautakrossin 11. Vuonna 2015 hän voitti paracrossin MM-kultaa. Vuonna 2016 hän voitti X Games -kultaa ja maailmancupin. Vuonna 2017 hän uusi paracrossin MM-kultansa Big Whitessa Kanadassa. Hän voitti samoissa kisoissa maailmanmestaruuden myös banked slalomissa. Suur-Hamari voitti paracrossin paralympiakultaa ja banked slalomin pronssia Pyeongchangin paralympialaisissa 2018.
Vuonna 2014 Suur-Hamari oli ehdolla Suomen Urheilugaalan Vuoden läpimurto -palkinnon saajaksi.


title: Matti Suur-Hamari

text: Hamarille myönnettiin itsenäisyyspäivänä 2018 Suomen Leijonan ritarikunnan I luokan ritarimerkki solkineen.


title: Carl Grundström

text: Carl Grundström (s. 1. joulukuuta 1997 Uumaja, Ruotsi) on ruotsalainen jääkiekkoilija, joka pelaa NHL-joukkue Toronto Maple Leafsin organisaatiossa. Hän pelannee lähinnä AHL-joukkue Toronto Marliesissa. Grundström on pelipaikaltaan vasen laitahyökkääjä. Elite Prospects -sivuston mukaan hän on työteliäs laitahyökkääjä ja joukkuepelaaja, joka pelaa varsin aggressiivisesti ja korkealla intensiteetillä. Sivuston mukaan Grundström on voimakas luistelija, hyvä karvaamaan ja käyttökelpoinen alivoimalla. Hän on myös kohtalaisen hyvä hyökkäyspäässä ja lukee peliä hyvin, vaikka Grundström ei ole teknisesti kovin taitava pelaaja. Hän on myös hyvä laitaväännöissä ja ajoittamaan taklauksensa.


title: Carl Grundström

text: Grundström on IF Björklövenin kasvatti. Hän oli kaudella 2011–2012 seuran U16-junioreiden paras maalintekijä viidellä osumallaan. Kaudella 2012–2013 Grundström toimi joukkueen kapteenina ja oli kolmella osumallaan Björklövenin paras maalintekijä Axel Levanderin kanssa. Hän oli samalla kaudella J18 Allsvenskanissa joukkueensa paras maalintekijä kolmen muun pelaajan kanssa kolmella osumallaan. Kaudeksi 2013–2014 Grundström siirtyi MODO Hockeyn J18-junioreihin. Hän oli J18 Allsvenskanissa 12 osumallaan joukkueen paras maalintekijä Emil Alban kanssa. Grundström voitti kauden päätteeksi sarjan mestaruuden. Hän pelasi suurimman osan kaudestaan kuitenkin MODO:n J20-junioreissa, joita Grundström edusti kauden aikana myös U20 Super Challengessa.


title: Carl Grundström

text: Kaudella 2014–2015 Grundström oli J18 Allsvenskanin pudotuspeleissä MODO:n paras pistemies ja maalintekijä tehoilla 2+2=4. Hän pelasi suurimman osan kaudestaan kuitenkin seuran J20-junioreissa. Grundström jakoi J20 SuperElitin maalipörssin kymmenennen sijan kolmen muun pelaajan kanssa 21 osumallaan. Hän debytoi kauden aikana myös MODO:n SHL-joukkueessa, jossa Grundström pelasi 24 runkosarjaottelua tehopistein 2+3=5. Hän teki SHL-debyyttinsä vain 16-vuotiaana 4. lokakuuta 2014 Växjö Lakers HC:tä vastaan. Grundströmin SHL-uran avausmaali syntyi hänen seitsemännessä ottelussaan 18. marraskuuta 2014 vieraissa Växjö Lakersia vastaan. Grundström keräsi ottelusta teholukeman +3. Kesäkuussa 2015 hän teki MODO:n kanssa vuoden mittaisen SHL-sopimuksen. Grundströmin ensimmäinen täysi liigassa vietetty kausi 2015–2016 toi hänelle 49 runkosarjaottelussa tehot 7+9=16 ja seitsemässä karsintasarjan ottelussa tehot 1+3=4. MODO:n kausi päättyi putoamiseen HockeyAllsvenskaniin.


title: Carl Grundström

text: Toronto Maple Leafs varasi Grundströmin toisella kierroksella 57. pelaajana . Ennen tätä hän teki saman vuoden huhtikuussa kaksivuotisen sopimuksen Frölunda HC:n SHL-joukkueen kanssa. Grundström teki kaudella 2016–2017 liigan yhden kauden piste-ennätyksensä tehoilla 14+6=20. Hän jakoi joukkueensa sisäisen maalipörssin voiton Casey Wellmanin kanssa. Grundström voitti kauden aikana myös Mestarien liigan mestaruuden. SHL-kauden jälkeen, huhtikuun 2017 lopulla hän teki kolmivuotisen tulokassopimuksen Maple Leafsin kanssa. Toukokuussa Grundström siirtyi loppukevääksi amatööritry-out -sopimuksella AHL-joukkue Toronto Marliesin vahvuuteen. Hän pelasi siellä kuusi playoff-ottelua tehopistein 3+1=4.


title: Carl Grundström

text: Kaudeksi 2017–2018 Maple Leafs vielä lainasi Grundströmin Frölundaan. Hän oli 17 osumallaan joukkueen toiseksi paras maalintekijä Victor Olofssonin jälkeen. SHL-kauden päätyttyä Grundström siirtyi loppukevääksi Toronto Marliesin AHL-joukkueeseen, jossa hän pelasi kaksi runkosarjaottelua tehopistein 1+2=3 ja 20 playoff-ottelua tehopistein 8+6=14. Grundström voitti AHL:n tulokkaiden pudotuspelien pistepörssin. Hän voitti kauden päätteeksi Calder Cupin.


title: Carl Grundström

text: Grundström pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Ruotsin varakapteenina. Grundström pelasi myös alle 18-vuotiaiden MM-kilpailuissa vuonna 2015 sekä alle 18-vuotiaiden Ivan Hlinkan muistoturnauksessa vuonna 2014. Hän pelasi myös World U-17 Hockey Challengessa tammikuussa 2014. Yhteensä Grundström on pelannut 35 nuorten ja 44 poikien maaottelua.


title: Carl Grundström

text: Ruotsin A-maajoukkueessa Grundström on pelannut neljä ottelua tehopistein 1+1=2. Hän teki A-maajoukkuedebyyttinsä Euro Hockey Challengessa 21. huhtikuuta 2017 Hrodnassa Valko-Venäjää vastaan. Grundström keräsi ottelusta teholukeman +1.


title: Carl Grundström

text: Grundströmin isoveli Gustav pelaa Ruotsin kolmanneksi korkeimmalla sarjatasolla Hockeyettan-joukkue Vännäs HC:ssä. Veljesten isä Per Grundström on entinen Ruotsin alempien sarjojen hyökkääjä.


title: Jacques (Monaco)

text: Baux'n markiisi Jacques Honoré Rainier Grimaldi (s. 10. joulukuuta 2014 Monaco) on Monacon perintöprinssi ja ruhtinas Albert II:n ja ruhtinatar Charlenen toinen lapsi.


title: Jacques (Monaco)

text: Jacques syntyi 10. joulukuuta 2014 kello 18.06, kaksi minuuttia myöhemmin kuin hänen siskonsa Gabriella, mutta Jacques on perimysjärjestyksessä ensimmäinen, sillä Monacon laki suosii poikavauvoja. Jacques sai heti synnyttyään arvonimen "Marquis de Baux" ().


title: Jacques (Monaco)

text: Hän sai kolmannen nimensä Rainier isoisänsä Rainier III:n, entisen Baux'n markiisin ja ruhtinaan mukaan.


title: Punta del Esten katurata

text: Punta del Este Street Circuit tai Punta del Esten katurata on katuradan tyyppinen rata Punta del Estessä Uruguayssa.


title: Punta del Esten katurata

text: Rata sijoittuu Punta del Esten satamaan. Tämän vuoksi se on saanutkin lempinimen Etelä-Amerikan Monte Carlo.


title: Punta del Esten katurata

text: Radalla on ajettu TC2000 -sarjaa. Rata uudistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa ePrix 13. joulukuuta 2014. Radan ensimmäinen šikaani uudistettiin vuodeksi 2015 vasen-oikeaksi turvallisuuden vuoksi, edellisellä kaudella varikonulostulo tuli suoraan ajolinjalle.


title: Puerto Maderon katurata

text: Puerto Madero Street Circuit eli Puerto Maderon katurata on katurata Puerto Maderossa Buenos Airesissa Argentiinassa.


title: Puerto Maderon katurata

text: Se valmistettiin vuodeksi 2015 Formula E -sarjan osakilpailua varten. Radalla kilpailtiin ensimmäistä kertaa 10. tammikuuta 2015.


title: André Carrillo

text: André Martín Carrillo Díaz (s. 14. kesäkuuta 1991 Lima) on perulainen jalkapalloilija, joka edustaa Primeira Ligassa pelaavaa Sporting CP:tä. Pelipaikaltaan oikeajalkainen Carrillo on oikea laitahyökkääjä. Hän pelaa myös Perun jalkapallomaajoukkueessa.


title: André Carrillo

text: Carrillo edusti vuodet 2009-2011 kotimaansa suurseuraa Alianza Limaa. Vuonna 2011 Carrillo siirtyi Portugalin Primeira Ligan Sporting CP:hen. Debyytti lissabonilaisseurassa tapahtui syyskuussa 2011 Rio Ave FC:tä vastaan. Kaudella 2014-2015 Carrillo pelasi ensimmäiset pelinsä Mestareiden liigassa ollen kentällä jokaisessa Sportingin kuudesta lohkovaiheen ottelusta. Tuolla kaudella hän pelasi Primeira Ligassa 32 ottelua tehden niissä viisi maalia.


title: André Carrillo

text: Carrillo debytoi Perun jalkapallomaajoukkueessa vuoden 2011 Copa Américan lohkovaiheen ottelussa Chileä vastaan. Hän ratkaisi pelin Chilelle tekemällä viimeisellä minuutilla oman maalin. Carrillo ei pelannut enää tuossa turnauksessa, mutta voitti kuitenkin pronssia Perun kanssa. Nykyisin hän kuuluu maajoukkueen avainpelaajiin. Myös vuoden 2015 Copa Américasta Carrillo saavutti maajoukkueen kanssa pronssia tehden pronssiottelussa yhden maalin.


title: André Carrillo

text: Seurajoukkuetasolla


title: André Carrillo

text: Maajoukkuetasolla


title: Víctor Vázquez

text: Víctor Vázquez Solsona (s. 20. tammikuuta 1987 Barcelona) on espanjalainen jalkapalloilija, joka edustaa Jupiler Pro Leaguessa pelaavaa Club Bruggea. Pelipaikaltaan oikeajalkainen Vázquez on hyökkäävä keskikenttäpelaaja. Hän on pelannut yhden ottelun Espanjan alle 17-vuotiaiden jalkapallomaajoukkueessa.


title: Víctor Vázquez

text: Vázquez on FC Barcelonan kasvatti. Hän liittyi seuraan kymmenenvuotiaana ja pelasi vuodet 2005-2006 seuran C-joukkueessa. Vuodet 2006-2011 Vázquez pelasi tärkeässä roolissa FC Barcelona B:ssä, pelaten 118 ottelua ja tehden 12 maalia. Seuran ykkösjoukkueen paidassa Primera Divisiónissa Vázquez debytoi huhtikuussa 2008 Recreativo de Huelvaa vastaan. Tuo peli jäi Vázquezin ainoaksi peliksi Primera Divisiónissa. Kaudella 2008-2009 Vázquez voitti Barcelonan kanssa sekä Primera Divisiónin mestaruuden, että Mestareiden liigan, jossa hän debytoi joulukuussa 2008 Šah’tar Donetskia vastaan. Toisen Mestareiden liigan voittonsa Vázquez saavutti kaudella 2010-2011, jolloin hän myös teki avausmaalinsa Mestareiden liigassa Rubin Kazania vastaan joulukuussa 2010. Vuonna 2011 hän siirtyi Jupiler Pro Leagueen, Belgiaan, Club Bruggen riveihin. Vázquez on pelannut Bruggessa muun muassa Eurooppa-liigaa. Kaudella 2014-15 hän pelasi kahdesti HJK:ta vastaan Eurooppa-liigassa Bruggen kanssa.


title: Yukichi Chuganji

text: Yukichi Chuganji (23. maaliskuuta 1889 − 28. syyskuuta 2003) oli japanilainen mies ja maailman vanhin elävä henkilö ennen kuolemaansa 114 vuoden ja 189 päivän iässä. Chuganji oli myös kaikkien aikojen vanhin aasialainen mies kunnes hänen maanmiehensä Jiroemon Kimura ohitti hänet 26. lokakuuta 2011. Hän asui Ogōrin kaupungissa Fukuokan prefektuurissa.